title: Jääpallon Elitserien-kausi 2015–2016

text: Elitserienissä pelasi kaudella 2015-2016 kaikkiaan 18 suomalaistaustaista pelaajaa. Erityisesti IFK Kungälvin riveissä oli suomalaisia - kaikkiaan neljä. Suomalaistaustaisia valmentajia olivat IFK Kungälvissa Ari Holopainen ja Bollnäs GoIF:ssa apuvalmentaja Timo Oksanen.,


title: Jääpallon Elitserien-kausi 2015–2016

text: Suomalaisista loppuvaiheen otteluissa pelasivat Västerås SK:ssa Janne Rintala. Hän ei pelannut loppuottelussa, mutta kylläkin välierissä. Nuori Rasmus Kettunen kuului välierissä hävinneen Sandvikens AIK:n kokoonpanoon. Vastaavasti toisessa välierässä hävinneen Bollnäs GoIF:n riveissä pelasivat Samuli Helavuori ja Ville Aaltonen.


title: Jääpallon Elitserien-kausi 2015–2016

text: Kahdeksan parasta pudotuspeleihin, neljä viimeistä putoamiskarsintaan.


title: Jääpallon Elitserien-kausi 2015–2016

text: Västerås SK otti aluksi Oscar Gröhnin ja Patrik Sjöströmin maaleilla kahden maalin johdon, mutta 70. peliminuutin jälkeen tilanne oli 2-2, kun Villa Lidköpingin kokeneet maalitykit David Karlsson ja Johan Esplund tasoittivat pelin 2-2:een. Sen jälkeen Västeråsin Ted Bergström ja Tobias Holmberg veivät Västeråsin uudelleen kahden maalin johtoon numeroin 4-2. Lopussa peli piti keskeyttää hetkeksi, koska Västeråsin kannattajat ryntäsivät kentälle. Viimeisen Västerås-maalin teki Simon Jansson. Mestaruus oli Västeråsille 20. ja Västeråsin kokeneelle maalivahdille Andreas Bergwallille viides.


title: Jääpallon Elitserien-kausi 2015–2016

text: Karsinnat pelattiin kahdessa neljän joukkueen lohkossa. Karsinnoissa pelasivat Elitserienin neljä heikointa ja Allsvenskanin neljä parasta joukkuetta. Molempien lohkojen kaksi parasta joukkuetta selviytyivät seuraavaksi kaudeksi Elitserieniin.


title: Jääpallon Elitserien-kausi 2015–2016

text: Kalix Bandy, TB Västerås, Sirius ja Gripen Trollhättan säilyttivät Elitserien-paikkansa.


title: Jääpallon Elitserien-kausi 2015–2016

text: Pistepörssin kärkinimet olivat Sandvikens AIK:n Christoffer Edlund 67 pisteellä (59+8), Villa Lidköpingin David Karlsson 58 pisteellä (54+4), Sandvikens AIK:n Erik Pettersson 55 pisteellä (45+10). Paras syöttäjä oli Bollnäs GoIF:n Per Hellmyrs 36 syötöllä. Seuraavana oli Villa Lidköpingin Jesper Eriksson 30 syötöllä.


title: Mikael Gunnulfsen

text: Mikael Gunnulfsen (s. 25. maaliskuuta 1993) on norjalainen maastohiihtäjä. Hän edustaa Ørn IF:ää.


title: Mikael Gunnulfsen

text: Gunnulfsen kilpaili maailmancupissa ensimmäisen kerran 3. helmikuuta 2016 Drammenissa perinteisen hiihtotavan sprintissä, jossa hän oli 33:s.


title: Mikael Gunnulfsen

text: Skandinavia Cupissa Gunnulfsen voitti 10. tammikuuta 2016 Östersundissa 15 kilometrin perinteisen hiihtotavan kilpailun. Se oli samalla hänen ensimmäinen sijoituksensa kymmenen parhaan joukossa. 12. maaliskuuta 2016 Gunnulfsen saavutti toisen palkintopallisijoituksensa oltuaan toinen Otepäässä kymmenen kilometrin perinteisen hiihtotavan kilpailussa.


title: Mikael Gunnulfsen

text: Gunnulfsen oli mukana alle 23-vuotiaiden MM-kilpailuissa Romanian Râșnovissa 2016 saavuttaen pronssia 15 kilometrin perinteisen hiihtotavan kilpailussa. Hän hiihti kilpailuissa myös 15 kilometriä vapaalla hiihtotavalla ollen 19:s.


title: Sparassodonta

text: Sparassodonta on sukupuuttoon kuollut Metatheria-nisäkkäiden lahko. Ne olivat kotoperäisiä Etelä-Amerikassa. Sparassodonta-lahkoa pidettiin ennen aitoina pussieläiminä, mutta nykyään niden uskotaan olevan pussieläinten sisarryhmä.


title: Sparassodonta

text: Monet näistä nisäkäspedoista muistuttivat läheisesti istukkanisäkkäiden petoja jotka kehittyivät erikseen Euraasiassa. Ne kuvasi ensimmäisenä Florentino Ameghino, Santa Cruzin kerroksista Patagoniasta löydettyjen fossiilien pohjalta.


title: Sparassodonta

text: Lahkon Sparassodonta jäsenet osoittivat monia yhtäläisyyksiä istukkanisäkkäiden petoeläinten kanssa. Ne ovat todella hyvä esimerkki konvergentista evoluutiosta.


title: Sparassodonta

text: Esimerkiksi sparassodonttien poskihampaat olivat samankaltaisia kuin kissaeläinten lihan paloitteluun käytetyt hampaat. Kulmahampaat olivat myös pidentyneet, ja joissakin tapauksissa, kuten "Thylacosmiluksella", muistuttivat sapelihammaskissojen kuten "Smilodonin" hampaita. Niiden ruumiin koko vaihteli 80 sentistä nykyisten suurten kissaeläinten kokoon.


title: Sparassodonta

text: Toinen suurten petojen heimo olivat borhyaenidit, jotka näyttivät enemmän koirilta tai susilta.


title: Herakleios vanhempi

text: Herakleios vanhempi (, , k. 610) oli itäroomalainen sotapäällikkö ja keisari Herakleioksen isä. Hän oli kotoisin Armeniasta. Herakleios mainitaan ensimmäisen kerran vuonna 586 roomalaiskomentaja Filippikoksen alaisena Itä-Rooman ja sassanidien Persian välisen sodan aikana, ja hän otti osaa muun muassa Solakhonin taisteluun samana vuonna. Sodan jälkeen hänet nimitettiin African eksarkiksi.


title: Herakleios vanhempi

text: Herakleios kapinoi noin vuonna 608 keisari Fokasta vastaan ja lähetti poikansa Herakleioksen johtaman laivaston pääkaupunkiin Konstantinopoliin. Herakleioksen joukot kukistivat Fokaksen ja nostivat nuoremman Herakleioksen keisariksi. Herakleios vanhempi kuitenkin kuoli Karthagossa noin vuonna 610 poikansa valtaannousun aikoihin.


title: Painin Euroopan-mestaruuskilpailut 2016

text: Painin Euroopan-mestaruuskilpailut 2016 järjestettiin Latvian Riiassa 8.–13. maaliskuuta. Kilpailujen ohjelmassa olivat kreikkalais-roomalainen paini, vapaapaini ja naispaini.


title: Painin Euroopan-mestaruuskilpailut 2016

text: Isäntämaa


title: Dosso (departementti)

text: Dosso on departementti Nigerin Dosson alueella. Sen pinta-ala on 9 175 neliökilometriä. Asukkaita on 492 560 henkeä (vuonna 2012, väestönlaskenta).


title: Dosso (departementti)

text: Dosson departementti sijaitsee Dosson alueen keskiosassa. Se rajoittuu lännessä Falmeyn ja Boboyen, pohjoisessa Logan ja Dogondoutchin ja idässä Tibirin, Dioundioun ja Gayan departementteihin sekä etelässä Beniniin.


title: Dosso (departementti)

text: Departementin hallinnollinen keskus on Dosson kaupunki. Samannimisen kaupunkikunnan lisäksi siihen kuuluu kymmenen maalaiskuntaa Farey, Garankedey, Gollé, Goroubankassam, Karguibangou, Mokko, Sakadamna, Sambéra, Tessa, Tombokoirey I ja Tombokoirey II. Kyliä on yhteensä 1196.


title: Slipstream 5000

text: Slipstream 5000 on ajopeli, jonka kehitti The Software Refinery ja julkaisi Gremlin Interactive PC:lle vuonna 1995.


title: Slipstream 5000

text: Pelissä kilpaillaan VTOL-tyyppisillä muunneltavilla lentokoneilla historiallisissa ja muissa tunnetuissa kohteissa, kuten Grand Canyonissa, Amazonjoella ja Egyptin pyramideillä. Peliä pelataan tietokoneen ohjaamia hahmoja vastaan tai verkkoyhteyden kautta tai jaetulla ruudulla toista ihmispelaajaa vastaan.


title: Slipstream 5000

text: Peli julkaistiin alun perin DOS-käyttöjärjestelmälle. 2010-luvulla se on tuotu uudelleen kaupan Windowsille, Linuxille ja OS X:lle Steam- ja GOG.com-palveluiden kautta.


title: Slipstream 5000

text: "PC Gamer" -lehden arvostelussa peli sai arvosanan 89 %. Lehti kehui muun muassa pelin nopeatempoista toimintaa ja grafiikoita.


title: Qiu Jin

text: Qiu Jin (, pinyin: Qiū Jǐn, Wade–Giles: Ch'iu Chin) oli kiinalainen vallankumouksellinen ja feministiaktivisti. Hän myös julkaisi ja kirjoitti naisille suunnattuja lehtiä. Hänet mestattiin maanpetoksesta vuonna 1907, jonka jälkeen hänestä tuli sankarillisuuden, isänmaallisuuden ja feminismin symboli.


title: Qiu Jin

text: Qiu Jin syntyi Fujianissa, ja hänen alkuperäinen nimensä oli Guijin. Qiu oli vanhin oppineistoon ja virkamiehistöön kuuluneista vanhempiensa neljästä lapsesta. Hän sai kaksi lasta järjestetystä avioliitostaan Wang Tingjunin kanssa, mutta avioliitto oli onneton ja vuonna 1904 hän lähti tuolloin epätavalliseen tapaan opiskelemaan Japaniin jättäen perheensä Kiinaan. Japanissa hän omaksui suuren osan vallankumouksellisista ajatuksistaan Fukuda Hidekolta ja Shimoda Utakolta, joista jälkimmäinen kehitti opettajien opetussuunnitelman Jissenin naisten yliopistolle Tokiossa, jossa Qiu opiskeli. Valmistuttuaan opettajaksi Qiu palasi Kiinaan ja työskenteli useissa lyhyissä työsuhteissa useassa eri koulussa. Yksi niistä oli Datongin koulu Shaoxingissa, jota vallankumoukselliset käyttivät keskuksenaan. Opettajan työn ohella Qiu kirjoitti ja julkaisi lehtiä. Tokiossa hän oli julkaissut "Baihua bao" -lehteä ja vuodesta 1907 "Zhongguo nübao" -lehteä. Molemmista ilmestyi vain muutama numero, mutta ne olivat omalla vallankumouksellisen feminismin alallaan merkittäviä.


title: Qiu Jin

text: Qiu osallistui myös Qing-dynastian vastaiseen vallankumoukselliseen toimintaan. Hän oli mukana myös serkkunsa Xu Xilinin suunnittelemassa vallankaappaushankkeessa. Suunnitellun kapinan alettua Qiu pidätettiin, ja hänet mestattiin Shaoxingissa 15. heinäkuuta 1907. Oikeudenkäynnin asiakirjat ovat harvoja ja epätäydellisiä, eikä Qiun rikoksesta ole täyttä selvyyttä. Hänen toimintaansa pidettiin kuitenkin asiakirjoissa maanpetoksena. Neljä vuotta Qiun kuoleman jälkeen Qing-dynastia romahti ja maasta tuli tasavalta. Mestauksen takia Qiusta tuli joka tapauksessa sankarillisuuden, isänmaallisuuden ja feminismin symboli, jota käyttivät useat eri poliittiset tahot 1900-luvun aikana.


title: Retkikunta 47

text: Retkikunta 47 () on Kansainvälisen avaruusaseman 47. miehistö.


title: Retkikunta 47

text: Lähde: Spacefacts


title: Matti Airaksinen

text: Matti Airaksinen on suomalainen radiotoimittaja ja DJ. Hän juonsi YleX-kanavalla perjantaisin esitettäviä Disko2000- ja Parasta ennen -ohjelmia. DJ-keikoillaan Airaksinen soittaa lähinnä Parasta ennen -ohjelmasta tuttua 1990-luvun musiikkia. Päivätyökseen Airaksinen opettaa kuvataidetta Vaskivuoren lukiossa Vantaalla.


title: John Bingham (Lucanin 7. jaarli)

text: Richard John Bingham, Lucanin 7. jaarli ("Lord Lucan" s. 18. joulukuuta 1934) oli brittiläinen jaarli, joka katosi 7. marraskuuta 1974 lastenhoitajansa murhan jälkeen. Hän ajoi ystävänsä luokse Sussexiin lainaamallaan Fordilla, joka löytyi myöhemmin hylättynä. Poliisietsinnöissä hänestä ei löytynyt jälkeäkään. Joitakin varmistamattomia havaintoja tehtiin ulkomailla.


title: John Bingham (Lucanin 7. jaarli)

text: Murhailtana Binghamien kotiin murtauduttiin ja 29-vuotias lastenhoitaja Sandra Rivett lyötiin kuoliaaksi. Paikalle saapunut rouva Bingham tunnisti murtautujan miehekseen, joka hyökkäsi myös hänen kimppuunsa. Hän pääsi pakoon ja hälytti apua paikallisesta pubista.


title: John Bingham (Lucanin 7. jaarli)

text: Lucanin poika George Bingham myönsi uskovansa isänsä syyttömyyteen. Hänestä hyökkäyksen kohteeksi joutunut rouva Lucan oli lääkkeiden vaikutuksen alaisena ja erehtyi henkilöllisyydestä. Oikeus myönsi John Binghamille kuolintodistuksen vuonna 2016, jolloin aatelisarvo siirtyi hänen pojalleen.


title: Peratallada

text: Peratallada on paikkakunta Gironan maakunnassa Katalonian itsehallintoalueella Koillis-Espanjassa. Peratallada sijaitsee Forallacin kunnassa Baix Embordàn (esp. Bajo Ampurdán) paikallishallintoalueella.


title: Peratallada

text: Kylän asukasluku on 450 (2015).


title: Peratallada

text: Peratalladassa on hyvin säilynyttä keskiajan arkkitehtuuria.


title: Australian rajalla

text: Australian rajalla ("Border Security: Australia’s Front Line") on dokumentaarinen televisiosarja, jossa seurataan Australian rajaviranomaisten työtä. Tulli-, karanteeni- ja maahantuloviranomaisten toimenkuvaan kuuluu muun muassa maahantuloedellytysten ja postilähetysten sekä matkatavaroiden tarkistaminen.


title: Australian rajalla

text: Suuri osa jaksoista on kuvattu Sydneyn ja Melbournen lentoasemilla. Jokaisessa jaksossa nähdään kolme erilaista rajatapausta.


title: Nestor Rusi

text: Nestor Rusi (19. maaliskuuta 1916 Kuolemanjärvi – 2. kesäkuuta 2003 Espoo) oli suomalainen sotaveteraani, joka oli sodan jälkeen vankina ja karkotettuna Neuvostoliitossa lähes 50 vuoden ajan ja pääsi palaamaan Suomeen vasta vuonna 1993.


title: Nestor Rusi

text: Rusin äiti kuoli jo hänen olleesaan pikkulapsi, ja hänen isänsä lähti siirtolaiseksi Yhdysvaltoihin 1920-luvun alussa jättäen perheen kaksi lasta Suomeen. Vartuttuaan Nestor Rusi työskenteli renkinä maataloustöissä, kunnes hän meni armeijaan vuonna 1937 suorittamaan asepalvelustaan. Hän pääsi kotiutumaan armeijasta vasta marraskuussa 1944, ja hän osallistui talvi- ja jatkosotaan toimien lähettinä.


title: Nestor Rusi

text: Kotiuduttuaan Rusi päätti lähteä etsimään Yhdysvaltoihin jäänyttä isäänsä, ja jostain syystä hän uskoi, että parhain tapa päästä Yhdysvaltoihin olisi Koivistolta Neuvostoliiton haltuunsa ottamalta alueelta Kannaksella. Toisen kertomuksen mukaan hän lähti Neuvotoliittoon työnhakuun. Rusi ylitti salaa rajan Virolahdella, mutta joutui heti Neuvostoliiton puolella pidätetyksi. Hänet tuomittiin vakoilijana kuolemaan Leningradissa, mutta tuomio muutettiin leirituomioksi. Rusi oli kolme vuotta vankilassa ja sen jälkeen pakkotyöleirillä Verhojanskin alueella. Vuonna 1950 hänet siirrettiin sisäiseen karkotukseen Domskin alueelle. Samana vuonna hän meni naimisiin volgansaksalaisen Emilia Fritzerin kanssa, ja heille syntyi poika Leonid Rusi.


title: Nestor Rusi

text: Rusi joutui ottamaan vuonna 1962 Neuvostoliiton kansalaisuuden, ja vuonna 1967 hän muutti perheineen Kazakstaniin. Hän ei uskaltanut ottaa yhteyttä Suomeen uuden vankeusrangaistuksen pelossa, ja niinpä Suomessa hän pidettiin jo kuolleena. Rusin vaimo kuoli vuonna 1990, ja vuonna 1992 hän pääsi muuttamaan Saksaan Baijeriin Leonid-poikansa perheen mukana osana Neuvostoliitossa asuneiden volgansaksalaisten paluumuuttoa. Nestor Rusi pääsi palaamaan Suomeen joulukuussa 1993, ja hän sai takaisin Suomen kansalaisuuden vuonna 1995. Rusin poika jäi perheineen Saksaan. Viisikymmentä vuotta kadoksissa olleen Rusin tapausta käsiteltiin tuolloin laajasti suomalaisissa tiedostusvälneissä. Viimeiset vuotensa Rusi vietti sotaveteraanien hoitokodissa Kuusikodissa Espoossa, jossa hän kuoli kesäkuussa 2003.


title: Nestor Rusi

text: Nestori Rusi oli Alpo Rusin ja Jukka Rusin etäinen sukulainen.


title: Gregory Wiseman

text: Gregory Reid Wiseman, (s. 11. marraskuuta 1975 Baltimore, Maryland, Yhdysvallat) on yhdysvaltalainen astronautti. Reidman valittiin astronauttikoulutukseen vuonna 2009. Elokuussa 2011 hänet valittiin Sojuz TMA-13M -lennon miehistön jäseneksi Retkikuntaan 40.


title: Alexander Gerst

text: Alexander Gerst (s. 3. toukokuuta 1976 Künzelsau, Baden-Württemberg, Saksa) on saksalainen ESA:n astronautti. Gerst valittiin astronauttikoulutukseen vuonna 2009 ja syyskuussa 2011 Sojuz TMA-13M -lennon miehistön jäseneksi Retkikuntaan 40.


title: Köynnöskrassikasvit

text: Köynnöskrassikasvit ("Tropaeolaceae") on kasviheimo "Brassicales"-lahkossa. Siihen kuuluu luokittelusta riippuen yksi tai kaksi sukua.


title: Köynnöskrassikasvit

text: Köynnöskrassikasveihin kuuluu noin 90–105 lajia, joita esiintyy Etelä- ja Keski-Amerikassa, erityisesti Andien vuoristossa. Angiosperm Phylogeny Websiten luokittelun mukaan kaikki heimon lajit kuuluvat köynnöskrassien ("Tropaeolum") sukuun. Kanarianköynnöskrassi ("Tropaeolum peregrinum", syn. "Trophaeum peregrinum") erotetaan toisinaan omaan sukuunsa "Trophaeum".


title: Dann Florek

text: Ezekiel Dann Florek (s. 1. toukokuuta 1950 Flat Rock, Michigan, Yhdysvallat) on yhdysvaltalainen näyttelijä ja ohjaaja, joka tunnetaan kenties parhaiten poliisipäällikkö Donald Cragenin roolista TV-sarjoissa Kova Laki ja . Ensinmainitussa Florek esiintyi kolmen ensimmäisen tuotantokauden ajan.


title: Dann Florek

text: Florek syntyi Michiganin osavaltiossa Flat Rockin pikkukaupungissa kiropraktikko Leonard Florek seniorin ja Darlenen lapsena. Hän opiskeli jonkin aikaa Eastern Michiganin yliopistossa pääaineenaan matematiikka ja fysiikka, mutta ei koskaan valmistunut. Sen sijaan hän muutti New Yorkiin edetäkseen näyttelijän urallaan.


title: Dann Florek

text: 1980-luvulla Florek esiintyi sivurooleissa sellaisissa elokuvissa kuin Ihana vapaus, Moon over Parador ja Noiduttu sydän. Florek esiintyi 80-luvulla myös 22 jakson verran NBC:n menestyssarjassa L.A. Law vuosina 1988-1993.


title: Dann Florek

text: Vuonna 1990 Florek sai kiinnityksen NBC:n uuteen rikosdraamasarjaan Kova Laki, jossa hän esitti kapteeni Donald Cragenia. Ensimmäisten kausien aikana sarjan katsojaluvut olivat varsin keskinkertaiset ja kolmannen tuotantokauden jälkeen NBC uhkasi lopettaa koko sarjan ellei sarjan käsikirjoittaja ja tuottaja Dick Wolf toisi sarjaan keskeisiä naisnäyttelijöitä. Wolf suostui tuotantoyhtiön vaatimuksiin vastahakoisesti ja Florekin tilalle tuotiin S. Epatha Merkerson. Samoin syyttäjä Paul Robinetten roolihahmo korvattiin naispuolisella syyttäjällä. Florek sai kuitenkin ohjata muutaman Kova Laki -sarjan jakson vuosina 1994 ja 1995.


title: Dann Florek

text: Vuonna 1999 Florek palasi kapteeni Cragenin rooliin spinoff-sarjassa Kova Laki: Erikoisyksikkö. Cragenin roolihahmo kirjoitettiin ulos sarjasta 15. tuotantokauden aikana.


title: Eksarkaatti (Bysantin valtakunta)

text: Eksarkaatti oli Itä-Roomassa eli Bysantin valtakunnassa sotilas- ja siviilihallintoalue, jota johti maaherra eli eksarkki. Eksarkaatteja oli kaksi: Ravennan eksarkaatti ja Afrikan (tai Karthagon) eksarkaatti, jotka loi keisari Maurikios 500-luvun lopulla. Eksarkaateilla oli suuri itsenäisyys, ja niissä sotilas- ja siviilihallinto oli yhdistetty eksarkin käsiin. Arabit valloittivat Afrikan eksarkaatin 600-luvun lopulla, ja Ravennan eksarkaatin roomalaiset menettivät langobardeille vuonna 751.


title: Maria Salonen

text:
Maria Salonen (180554) on helsinkiläinen kouluttaja, freelance-kirjoittaja ja tietokirjailija. Hän opiskeli sosiologiaa Svenska social- och kommunalhögskolanissa 1978-1982 ja Helsingin yliopiston valtiotieteellisessä tiedekunnassa, oppiaineina yleinen sosiologia sekä lapsuuden ja nuoruuden sosiologia ja suoritti valtiotieteiden maisterin tutkinnon vuonna 2012, opettajan pedagogiset opinnot 2009-2010 ja elämänkatsomustiedon perusopinnot 2011-a2012. Hän toimi PR-sihteerinä Wimbledon School of Art´ssa ja freelance-toimittajana Lontoossa vuosina 1988-1996 Siellä asuessaan hän myös kirjoitti pakinoita suomalaisen lapsiperheen elämästä ja brittiläisistä ilmiöistä muun muassa sanomalehti Keskisuomalaiseen sekä Elanto-, Vihreä Lanka- ja Me Naiset -lehtiin. Suomeen palattuaan hän kirjoitti vuosina 2000-2012 artikkeleita muun muassa seuraaviin lehtiin: Tiede-lehti, EEMAil, Eepinen, KotiPC, Hifi, Voi hyvin, Elämänilo, Terveydeksi, Kasvatus ja Yliopisto.
Vuosina 2004–2006 hän suoritti Helsingin yliopiston Vantaan täydennyskoulutuslaitoksen (Palmenia)- ja Montessori-koulutuksen ensimmäisen suomenkielisen montessoriohjaajakoulutuksen (montessoripedagogiikka) ja toimi montessoriohjaajana, Suomen Montessoriyhdistyksen (nyk. Suomen Montessoriliitto) hallituksessa ja Montessori-lehden toimituksessa vuosina 2006–2009.


title: Maria Salonen

text: Hänen vuonna 2016 kirjoittamansa teos "Axel Munthen jäljillä" (Avain kirjankustantamo) (www.axelmunthetalotjaelama.com) ensimmäinen suomen kielellä kirjoitettu tietokirja ruotsalaisesta kirjailija ja lääkäri Axel Munthesta, ja se perustuu muun muassa Munthen pojan Malcolm Munthen ja pojanpojan Adam Munthen haastatteluihin. Kirjassa esitellään myös Munthe-suvun nykyään yleisölle avoimina olevat historialliset kartanot ja huvilat, joista Villa San Michele Caprilla on kuuluisin; siihen liittyy menestysromaani "Huvila meren rannalla". Muut ovat Hildasholm Taalainmaalla, Southside House Lontoossa ja Hellens Manor Herefordshiressä Englannissa.


title: Daniel Bashiel Warner

text: Daniel Bashiel Warner (19. huhtikuuta 1815 –  1. joulukuuta 1880) oli  liberialainen poliitikko ja maansa kolmas presidentti vuosina 1864–1868. Sitä ennen hän oli varapresidentti ja ulkoministeri.


title: Daniel Bashiel Warner

text: Warner syntyi Yhdysvalloissa Baltimoressa, Marylandin osavaltiossa. Hänen isänsä oli afroamerikkalainen maanviljelijä, vuosi ennen pojan syntymää vapautettu orja.


title: Daniel Bashiel Warner

text: Warner muutti perheineen Liberiaan noin yhdeksänvuotiaana vuonna 1823.


title: Daniel Bashiel Warner

text: Warner kuului Liberian afroamerikkalaiseen elittiin, ja hänet valittiin sekä edstajainhuoneeseen että senaattiin.


title: Daniel Bashiel Warner

text: Warner kirjoitti sanat Liberian kansallishymniin.


title: Daniel Bashiel Warner

text: Warnerin tärkein huolenaihe presidenttinä oli se, miten varsinkin sisämaassa asuvat afrikkalaissyntyiset kansalaiset saataisiin osallistumaan yhteiskuntaan.


title: James Spriggs Payne

text: James Spriggs Payne (19. joulukuuta 1819 – 31. tammikuuta 1882) oli liberialainen poliitikko, joka toimi kahteen otteeseen maansa presidenttinä.


title: James Spriggs Payne

text: Paynen syntymäpaikka oli Richmond, Virginia. Hänen molemmilla vanhemmillaan oli sekä eurooppalaisia että afrikkalaisia esi-isiä. Perhe oli voimakkaasti uskonnollinen ja kuului metodisteihin. Kun Payne oli kymmenvuotias, perhe muutti Liberiaan. Samalla "Harriet"-nimisellä laivalla saapui Joseph Jenkins Roberts, josta tuli myöhemmin Liberian ensimmäinen presidentti.


title: James Spriggs Payne

text: Payne valittiin vuonna 1868 kaksivuotiselle presidenttikaudelle. Hän pyrki kitkemään rannikolla rehottanutta orjakauppaa ja parantamaan hallituksen suhdetta afrikkalaissyntyisiin kansalaisiin.


title: James Spriggs Payne

text: Payne valittiin uudelleen presidentiksi vuosiksi 1876–1878. Yhdysvaltojen sisällissota oli haitannut maan taloutta. Payne panosti ulkomaankauppaan.


title: James Spriggs Payne

text: Poliittisen uransa jälkeen Payne panosti edelleen kirkon työhön. James Spriggs Payne kuoli Monroviassa vuonna 1882.


title: Golgotha

text: Golgotha on heavy metal -yhtye W.A.S.P.:in viidestoista studioalbumi. Se julkaistiin 2. lokakuuta 2015 Napalm Records -merkillä.


title: Golgotha

text: Albumi nousi Suomen virallisen listan sijalle 13.


title: Golgotha

text: Lauluille "Scream" ja "Golgotha" tehtiin viralliset lyriikkavideot.


title: Golgotha

text: Albumin avauslaulusta "Scream" julkaistiin 21. syyskuuta 2018 rajoitettu ja käsin numeroitu 500 kappaleen LP-painos, joka myytiin Napalm Recordsin verkkokaupassa loppuun alle kolmessa vuorokaudessa.


title: Isosannan saha

text: Isosannan saha (, alk. Björneborgs Ångsågsbolag eli Porin Höyrysaha) oli vuosina 1862–1939 Porissa toiminut saha, joka 1870-luvulta lähtien kuului W. Rosenlew & Co:n omistukseen. Kyseessä oli yksi Suomen ensimmäisistä höyrysahoista. Sen rakennuksista ovat nykyään jäljellä vuonna 1922 valmistunut kaksikerroksinen saharakennus, joka on Pihlavan ja Martinniemen sahojen ohella ainoa höyrysaha-aikakaudelta säilynyt saharakennus, sekä vuodelta 1897 peräisin oleva voima-asema savupiippuineen. Molemmat kuuluvat ns. Porin teollisuusmaisemaan, joka on yksi Museoviraston inventoimista valtakunnallisesti merkittävistä rakennetuista kulttuuriympäristöistä. Alue on myös osa Porin kansallista kaupunkipuistoa.


title: Isosannan saha

text: Isosannan sahan historia alkaa vuonna 1859, jolloin porilainen liikemies Carl Johan Borg anoi lupaa sahalaitoksen rakentamiselle Porin keskustan tuntumassa sijaitsevalle Kokemäenjoen pohjoisrannan saarelle. Valtiovalta vapautti sahatoiminnan kaksi vuotta myöhemmin ja Borgin omistama saha käynnistyi lopulta kesällä 1862. Kyseessä oli ensimmäinen Kokemäenjoen vesistön alueelle perustettu höyrysaha. Isosannan saari kuului vielä tuolloin Ulvilan pitäjään, josta se siirrettiin Porin kaupunkiin vuonna 1894. Seuraavalla vuosikymmenellä Porissa aloitti toimintansa vielä viisi muuta höyrysahaa: Sofiegartenin saha (1871), Seikun saha (1872), Isosannan uusi höyrysaha (1872), Reposaaren saha (1872) ja Pihlavan saha (1875).


title: Isosannan saha

text: Saha rakennettiin kaksiraamiseksi ja sen koneistona oli ruotsalaiset Bolinderin sahauslaitteet. Sahan ensimmäinen höyrykone oli teholtaan 60 hevosvoimaa ja vuorokaudessa sen avulla voitiin sahata 250 tukkia. Vuosituotannon on arvioitu olleen 14 000–19 000 kuutiometriä.Työntekijöitä oli aluksi vajaat 40. Pispalanharjulle vuosina 1863–1864 rakennetun ns. punaisen tukkitien avulla Isosannan saha pystyi hankkimaan tukkipuuta aina Näsijärveä myöten.


title: Isosannan saha

text: Yhtiö ajautui kuitenkin nopeasti taloudellisiin vaikeuksiin ja joutui konkurssiin vuonna 1866. Suurin velkoja oli englantilainen investointipankki I. C. Im Thurn & Co., joka vaikutti myös usean muun suomalaisen sahateollisuusyrityksen taustalla. Isosannan saha toimi tämän jälkeen konkurssipesän pyörittämänä aina kevääseen 1871, jolloin järjestettiin pakkohuutokauppa. Huhtikuussa pidetty huutokauppa herätti myös valtakunnallista kiinnostusta, koska sahasta olivat kiinnostuneet Suomen suurimpiin teollisuusyrityksiin lukeutuneet Ahlström ja Rosenlew. Huutokaupassa Wilhelm Rosenlew harhautti muita ostajia huutamalla itse, mutta käyttämällä myös bulvaania. Rosenlew onnistuikin voittamaan huutokaupan, mutta yhtiön menettelyä pidettiin niin erikoisena, että se aiheutti pian kiivaan keskustelun Helsingissä ilmestyneen "Helsingfors Dagbladin" palstoilla. Lopullisesti koko saha siirtyi W. Rosenlew & Co.:n omistukseen vuonna 1877, kun yhtiö osti myös I. C. Im Thurn & Co.:n osuuden.


title: Isosannan saha

text: Vuonna 1872 aloitti toimintansa Seikun saha, jonka Rosenlew perusti Kokemäenjoen etelärannalle vastapäätä Isosannan sahaa. Tämän jälkeen Isosannasta alettiin käyttämään nimitystä Vanha saha. Juhannusaattona 1882 Isosannan sahalla otettiin käyttöön sähkövalo toisena paikkana koko Suomessa. Maan ensimmäinen sähkölamppu oli syttynyt aikaisemmin samana vuonna Finlaysonin tehtaalla Tampereella. Isosannan saha luopui höyryvoimasta vuonna 1913, jolloin sahalla siirryttiin kokonaan käyttämään sähköä.


title: Isosannan saha

text: Vuosisadan vaihteeseen mennessä molemmilla Rosenlewin sahoilla oli jo useita satoja työntekijöitä. He rakensivat aluksi rähjäisen hökkelikylän Isosantaan, jonne nousi nykypäivän mittapuiden mukaan slummimaisena pidettävä asuinalue. Kun Isosanta vuonna 1894 liitettiin Porin kaupunkiin, häädettiin työläiset asumuksistaan vuosisadan loppuun mennessä. Uusi hökkelikylä syntyi vain muutaman sadan metrin päähän Toejoelle, joka edelleen kuului Ulvilan pitäjään. Alueen surkeat olosuhteet kiinnittivät viranomaisten huomion vielä 1930-luvun lopulla ja parannuksia saatiin vasta vuoden 1941 jälkeen, jolloin myös Toejoki liitettiin Poriin.


title: Isosannan saha

text: Isosannan saha lopetettiin vuonna 1939. Kaksi vuotta myöhemmin Rosenlew muutti entisen sahalaitoksen puutalotehtaaksi, joka toimi 1950-luvulle saakka.


title: Pesäpallon suomensarja 1985

text: Pesäpallon suomensarja pelattiin 41. kerran kaudella 1985. Sarja pelattiin kolmessa lohkossa kaksinkertaisena sarjana. Lohkovoittajat Oulun Lippo, Järvenpään Palo ja Koskenkorvan Urheilijat nousivat ykkössarjaan kaudeksi 1986. Lohkojen viimeiset putosivat suoraan maakuntasarjaan. Kausi oli viides, jolloin suomensarja oli kolmanneksi korkein sarjataso pesäpallossa.


title: Kanervo

text: Kanervo on seuraavien merkittävien suomalaisten sukunimi:


title: Tioketonit

text: Tioketonit eli tionit ovat orgaanisia yhdisteitä, joille tyypillinen funktionaalinen ryhmä on RC=S. Ne ovat siis ketonien analogeja ja poikkeavat ketoneista siten ,että karbonyyliryhmän happiatomi on korvautunut rikkiatomilla. Tioketonit ovat yleisesti hyvin reaktiivisia yhdisteitä.


title: Tioketonit

text: Huoneenlämpötilassa yksinkertaiset alifaattiset tionit ovat värillisiä tyypillisesti punaisia tai sinisiä nesteitä. Ne trimerisoituvat helposti värittömiksi tritiaaneiksi. Aromaattiset tioketonit ovat stabiilimpia ja tyypillisesti kiteisiä aineita. Ketoneihin verrattuna tioketonit ovat reaktiivisempia reagoimaan nukleofiilien kanssa, esimerkiksi vetysulfidi reagoi muodostaen ditioleita. Tämä johtuu siitä, että tioketonin HOMO on energiatilaltaan korkeammalla ja LUMO on matalammalla kuin ketoneilla. Emäksisissä olosuhteissa tioketonit voivat muodostaa enolaattien kaltaisen eenitiolaatin. Tioketonit voidaan hapettaa tiokarbonyyli-S-oksideksi eli sulfiineiksi. Ryhmän yhdisteet voivat reagoida myös Diels–Alder-reaktiolla ja muilla sykloadditioreaktioilla.


title: Tioketonit

text: Tioketoneja voidaan valmistaa ketonien ja fosforipentasulfidin tai Lawessonin reagenssin välisellä reaktiolla tai kuumentamalla ketoneja vetysulfidin kanssa vetykloridin läsnä ollessa. Yleisesti käytetty tapa on myös hydratsonien reaktio rikkidikloridin kanssa trietyyliamiinin läsnä ollessa. Välivaiheena tässä reaktiossa muodostuu tiosulfinaatteja ja ditiiraaneja.


title: Quelli della montagna

text: Quelli della montagna (”Vuorten miehet”) on vuonna 1943 valmistunut italialainen elokuva. Sen on ohjannut Alessandro Blasettin valvomana Aldo Vergano. Sota-aiheisen draamaelokuvan pääosaa esittää Amedeo Nazzari.


title: Quelli della montagna

text: Nuori lakimies Andrea Fontana kutsutaan hääpäivänään sotaharjoituksiin Alpeille. Levoton ja itsepäinen Fontana ajautuu konfliktiin komentajansa kanssa, jonka veli oli hänen vaimonsa ensimmäinen sulhanen. Vaimo jättää Fontanan, joka lähetetään rintamalle. Siellä hän lopulta onnistuu näyttämään kykynsä taistelussa ja palauttamaan miestensä ja vaimonsa kunnioituksen.


title: Quelli della montagna

text: Toiseen maailmansotaan sijoittuva ja Albaniassa kaatuneelle ohjaaja Gino Betronelle omistettu "Quelli della montagna" on toteutettu Italian sotaministeriön tuella. Fasisteihin kielteisesti suhtautuneen ja sittemmin Italian vastarintaliikkeessä taistelleen Aldo Verganon elokuva ei kuitenkaan ole tavanomaista sotapropagandaa, vaan keskittyy enemmän päähenkilön sisäiseen draamaan sekä alppijääkäreiden elämän ja sodan todellisuuden kuvaamiseen. Sen dokumentaarinen luonne ja Amedeo Nazzarin näyttelijänsuoritus saivat aikanaan kiitosta elokuva-arvostelijoilta.


title: Laura Jänisniemi

text: Laura Jänisniemi on suomalainen kielenkääntäjä. Hän on suomentanut muun muassa useita ruotsalaisen Henning Mankellin kirjoja.


title: Laura Jänisniemi

text: Jänisniemi sai vuonna 2008 Tampereen kaupungin kääntäjäpalkinnon.


title: Laura Jänisniemi

text: Jänisniemi aloitti Urjalassa järjestetyn kirjallisuustapahtuma Pentinkulman päivien toiminnanjohtajana vuonna 2015. Hän on myös Lukukeskuksen hallituksen jäsen ja Väinö Linnan seuran sihteeri.


title: Park Yong-ha

text: Park Yong-ha (, 12. elokuuta 1977 – 30. kesäkuuta 2010) oli korealainen näyttelijä, laulaja ja tanssija.


title: Iivari (täsmennyssivu)

text: Iivari on muun muassa seuraavien suomalaisten henkilöiden sukunimi:


title: Seppo Kilpiä

text: Seppo Ilmari Kilpiä (10. kesäkuuta 1937 Lapinjärvi – 25. helmikuuta 2016 Helsinki) oli suomalainen arkkitehti.


title: Seppo Kilpiä

text: Kilpiän töitä ovat muun muassa SDP:n entinen puoluetalo Saariniemenkatu 6 yhdessä Jaakko Kontion ja Kalle Räikkeen kanssa, Sörnäisten metroasema ja Ruoholahden metroasema Jaakko Kontion kanssa. Haapaniemenkatu 5:n Separaattoritehtaan uudistustyö Helsingin Sörnäisissä on myös Kilpiän ja Kontion käsialaa. Kilpiä oli avustaja vuonna 1962 valmistuneen Imatran siunauskappelin suunnittelussa. Hotelli Presidentti, suunnittelijoina Kontio, Räike ja Kilpiä, valmistui 1980 ja on alkuaan neuvostoturisteja varten suunniteltu hotelli.


title: Seppo Kilpiä

text: Kilpiällä oli yhteinen toimisto arkkitehti Jaakko Kontion kanssa nimellä Arkkitehtitoimisto Kontio-Kilpiä-Valjento Oy. Alkujaan mukana ollut Markku Valjento jäi myöhemmin pois, ja toimisto toimi nimellä Arkkitehtitoimisto Kontio-Kilpiä. Sen liiketoiminta siirtyi syyskuussa 2003 AMFI Arkkitehdit Oy:lle.


title: Seppo Kilpiä

text: Myöhemmin hän teki yhteistyötä arkkitehti Else Kettusen kanssa.12.fi


title: Sutela

text: Sutela tarkoittaa ainakin seuraavia:


title: Volkswagen Passat (B3)

text: Volkswagen Passat B3 on Volkswagenin Passat-mallin kolmas sukupolvi, jota valmistettiin vuosina 1988–1993. Tämän jälkeen malli koki mittavan uudistuksen, jonka myötä autoa alettiin kutsua Passat B4:ksi, vaikka perusrakenne oli siinä yhä sama kuin B3-mallissa.


title: Volkswagen Passat (B3)

text: Kolmannen sukupolven Volkswagen Passat esiteltiin maaliskuussa 1988. Malli oli kasvanut kokoa, ja se oli suurempi kuin kilpailevat mallit Ford Sierra ja Opel Ascona. Sisätilat olivat jopa suuremman luokan autojen, kuten Opel Omegan, veroiset. Passatin keulalla ei ollut säleikköä, vaan poikittain asetettu moottori otti ilmansa Volkswagen-merkin läpi. Ilmanvastuskerroin oli alhainen, 0,29.


title: Volkswagen Passat (B3)

text: Passatiin oli saatavana joitain tuolloin vielä harvinaisia varusteita, kuten pneumaattisesti säätyvä takajousitus ja automaattinen Climatronic-ilmastointijärjestelmä. ABS-jarrut olivat saatavilla lisävarusteena heti alusta alkaen, ja vuoden 1992 lopulla alettiin tarjota myös kuljettajan ja matkustajan turvatyynyjä sekä turvavöiden esikiristimiä.


title: Volkswagen Passat (B3)

text: Koska uudessa Passatissa oli edeltäjästään poiketen poikittaismoottori, tuli tarjolle aluksi vain nelisylinterisiä voimanlähteitä. Bensiinimoottorivalikoiman muodostivat 1,6-litrainen (75 hv) kaasutinmoottori, 1,8-litrainen (90 hv) yksipistesuihku sekä 1,8-litrainen monipistesuihku, jonka sai sekä 8V- (112 hv) että 16V (136 hv) -versioina. Dieselinä oli 1,6 TD (80 hv).


title: Volkswagen Passat (B3)

text: Vuoden 1989 uudet bensiinimoottorit olivat mekaanisesti ahdettu 1,8-litrainen (160 hv) G60-moottori, jonka sai nelivetoisten Syncro-mallien yhteyteen, sekä katalysaattorilla ja monipistesuihkutuksella varustettu 2,0 16V (136 hv). Dieselmalliston uutuus oli 1,9 D (68 hv).


title: Volkswagen Passat (B3)

text: Vuonna 1990 uudistettiin jälleen moottorivalikoimaa. 1,6 litran kaasutinmoottori vaihtui samankokoiseen 72-hevosvoimaiseen, jossa oli yksipistesuihkutus ja katalysaattori. Myös 1,8-litrainen yksipistesuihku sai katalysaattorin, mutta teho pysyi ennallaan. 1,8 8V -monipistesuihkukin sai katalysaattorin, ja sen myötä teho putosi 107 hevosvoimaan. Saman moottorin 16-venttiilinen versio pudotettiin valikoimasta. 1,8-litraisiin painottunutta moottorivalikoimaa laajennettiin ylöspäin 2,0-litraisen (115 hv) monipistesuihkun myötä. Malliston huipulle tuli 2,8-litrainen VR6 (174 hv), joka oli tavanomaista rivimoottoria lyhyempi, ja näin ollen sopi poikittain asetettuna Passatin keulalle.


title: Volkswagen Passat (B3)

text: Vuonna 1991 mallistosta karsittiin 1,6-litrainen sekä 107-hevosvoimainen 1,8-litrainen. Hieman myöhemmin poistuivat lisäksi 1,8 G60 ja 2,0 16V. Aiemmat dieselmoottorit korvasi katalysaattorilla varustettu 1,9-litrainen TD (75 ).


title: Kushiron lentoasema

text: Kushiron lentoasema on Kushiron kaupungissa, Hokkaidōn saarella sijaitseva lentoasema. Lentoasemalta lennetään Japanin sisäisiä lentoja sekä lentoja Etelä-Koreaan, Hongkongiin ja Taiwaniin.


title: Rindell

text: Rindell on seuraavien merkittävien suomalaisten sukunimi:


title: Veitakkalan linnamäki

text: Veitakkalan linnamäki sijaitsee Uskelassa Salossa. Se on ollut linnoituskäytössä pronssi- ja rautakaudella. Linnavuorella on havaittavissa vielä näiltä aikakausilta peräisin olevia puolustusrakennelmia.


title: Veitakkalan linnamäki

text: Kalliopohjaisen linnavuoren päällä on nähtävissä epäselviä kivivallituksien jäänteitä ja linnavuoren etelärinteellä kivirivi. Myös linnavuoren itäreunalla olevassa rotkossa on havaittavissa kivilatomus, ja laella olevan notkon eteläosassa on vallimaista rakennelmaa muistuttava kivirivi. Kaikkien edellä mainittujen rakenteiden paikallistaminen maastossa nykyisin on hyvin hankalaa. Vuonna 1886 valtionarkeologi Hjalmar Appelgren-Kivalon havaitsi ja tutki linnavuoren laella pronssikautisen hautaröykkiön. Sen kivet ovat nykyisin levinneet maastoon, ja niistä on tehty ympäristöön uusia rakennelmia. Röykkiön alkuperäistarkoitus on mahdollisesti ollut ruumishauta, josta merkkinä on löytynyt varhaispronssikauden pronssitikari. Röykkiön reunasta löytyi myös merkkejä palaneesta maasta. Haudassa oli alun perin myös kehärakennelmia. H.A.Reinholmin vuonna 1867 saaman tiedon mukaan korkeimman jyrkänteen alla olisi sijainnut kivien päälle rakennettu kivipöytä, "uhrialttari", mutta se oli jo tuolloin vieritetty alemmas rinnettä. Kiven alkuperäistä paikkaa oli kutsuttu Linnamäen kirkoksi.


title: Chathaminmeriharakka

text: Chathaminmeriharakka ("Haematopus chathamensis") on Uuden-Seelannin endeeminen, meriharakoiden sukuun kuuluva, erittäin uhanalainen kahlaajalintu.


title: Chathaminmeriharakka

text: Täysikasvuinen lintu kasvaa noin 48 senttimetrin pituiseksi ja 600 gramman painoiseksi. Höyhenpeite on valko-musta, nokka ja silmät punaiset, jalkojen väritys on vaaleanpunainen.


title: Chathaminmeriharakka

text: Ravinto koostuu selkärangattomista.


title: Chathaminmeriharakka

text: Linnut ovat yksiavioisia. Pesät ovat yksinkertaisia kuoppia hiekassa tai soran seassa. Molemmat parista hautovat munia. Munia munitaan yhdestä kolmeen, joita haudotaan yhteensä noin 29 päivän ajan.


title: Chathaminmeriharakka

text: Lintua tavataan ainoastaan Chathamsaarten saariryhmän saarilla. Kannan koko pieneni radikaalisti aina vuoteen 1998 asti, jolloin vahvemmat suojelutoimet aloitettiin. Vuoteen 2004 mennessä kannan koko saatiin suojelutoimien ansiosta kaksinkertaistettua. Tuolloin elossa olevia yksilöitä oli 311 kappaletta, sisältäen 88 lisääntyvää paria. Suurimmat uhat muodostavat ei-luontaiset pedot, kuten kissat ja siilit, mutta myös kotoperäinen vekaluhtakana saalistaa linnun munia.


title: Chathaminmeriharakka

text: Chathaminmeriharakka luokitellaan, lähteestä riippuen, nokimeriharakan alalajiksi tai täysin omaksi lajikseen. Joissakin lähteissä tyydytään toteamaan lajijaon olevan epävarma. Vuonna 2007 julkaistun, DNA-analyysiin perustuvan, tutkimuksen perusteella on kuitenkin syytä pitää chathaminmeriharakkaa omana lajinaan.


title: Argentiinanmeri

text: Argentiinanmeri () on merialue Argentiinan kaakkoisrannikon edustalla Etelä-Atlantilla. Falklandinvirta tuo Argentiinanmerelle viileää vettä Etelämantereen edustalta, kun taas Brasilianvirta kuljettaa pohjoisesta lämmintä vettä alueelle. Merellä sijaitsee 12 huomattavaa biodiversiteettialuetta.


title: Volkswagen Passat (B4)

text: Volkswagen Passat B4 on Volkswagenin Passat-mallin kolmannesta sukupolvesta uudistettu versio, jota valmistettiin vuosina 1993–1997. Vaikka mallia kutsutaankin B4:ksi, se ei kuitenkaan ollut täysin uusi auto, sillä se perustui yhä samalle pohjalevylle kuin aiempi malli.


title: Volkswagen Passat (B4)

text:
Volkswagen Passat koki syksyllä 1993 merkittäviä uudistuksia. Keulassa oli nyt umpinaisen maskin sijasta perinteinen etusäleikkö, kyljistä poistettiin aiempi prässäys ja perä oli muotoiltu uudelleen. Myös koria oli jäykistetty, mikä takasi paremman turvallisuuden. Sisustuksen ja tekniikan uudistukset olivat vähäisempiä. Aiemmin lisävarusteina saatavana olleet kuljettajan ja etumatkustajan turvatyynyt sekä turvavöiden esikiristimet olivat nyt vakiona.
Moottorivalikoima pysyi pitkälti muuttumattomana. Bensiinimoottoreina olivat 1,8-litrainen (90 hv) yksipistesuihku, 2,0-litrainen (115 hv) monipistesuihku sekä 150-hevosvoimaiseksi kasvanut monipistesuihkutteinen 2,0 16V. Malliston huipulla oli 2,8-litrainen VR6 (174 hv). Dieselvaihtoehdot olivat 1,9 TD (75 hv) ja täysin uusi 1,9 TDI (90 hv). Joillain markkinoilla oli myös saatavana 2,9 VR6 (184 hv).


title: Volkswagen Passat (B4)

text: Aivan malliston loppumetreillä vuonna 1996 tarjolle tuli myös TDI-moottorin 110-hevosvoimainen versio.


title: Karl Gustaf Kyrklund

text: Karl Gustaf Kyrklund (4. elokuuta 1854 Turku – 18. maaliskuuta 1916 Tampere) oli suomalainen lääkäri ja yksi Duodecim-seuran 12 perustajajäsenestä.


title: Karl Gustaf Kyrklund

text: Kyrklundin vanhemmat olivat suutarioltermanni Gustaf Henrik Kyrklund (1804–1881) ja Maria Wilhelmiina Malmström (1821–1900). Hän pääsi ylioppilaaksi 1875 Turun lyseosta ja valmistui Helsingin yliopistosta filosofian kandidaatiksi 1877, lääketieteen kandidaatiksi 1879, filosofian maisteriksi 1882, lääketieteen lisensiaatiksi 1883 sekä lääketieteen ja kirurgian tohtoriksi 1887. Kyrklundin väitöskirja käsitteli rasvan imeytymistä ohutsuolesta ja se oli yksi ensimmäisiä ruoansulatuksen fysiologiaa käsittelleitä suomalaisia tutkimuksia.


title: Karl Gustaf Kyrklund

text: Kyrklund oli Helsingin yliopiston patologian laitoksella vt. assistenttina 1882–1883 ja hän oli Turun kuritushuoneen vt. lääkärinä 1883 sekä Turun vt. piirilääkärinä 1885 ja 1891–1892. Hän toimi myös yksityislääkärinä Turussa sekä rautatielääkärinä Turussa vuodesta 1890 alkaen ja Turun kuritushuoneen vakinaisena lääkärinä vuodesta 1893. Viimeksi Kyrklund toimi Tampereen piirilääkärinä vuodesta 1914 alkaen. Kyrklund sai aivohalvauksen hoitaessaan potilaita Tampereen lavantautiepidemian aikana kevättalvella 1916 ja hän kuoli sydänkohtaukseen muutamaa päivää myöhemmin. Hänet on haudattu Turun vanhalle hautausmaalle.


title: Karl Gustaf Kyrklund

text: Kyrklund oli perustamassa vuonna 1886 Turun Lastensuojeluyhdistystä ja hän toimi yhdistyksen ensimmäisenä puheenjohtajana. Hän kuului 1881 Duodecim-seuran perustajajäseniin. Turussa ollessaan Kyrklund teki vuonna 1887 Suomen ensimmäisen onnistuneen suolitukoksen leikkaushoidon.


title: Karl Gustaf Kyrklund

text: Kyrklund oli naimisissa vuodesta 1883 kauppias Gustaf Albert Herlinin tyttären Aline Herlinin (1863–1931) kanssa. Heillä oli kolme lasta joista Karl Rafael Kyrklund, vuodesta 1933 Kyrki (1889–1957) oli lääketieteen tohtori ja Turun lääninsairaalan lastentautien ylilääkäri sekä Turun Duodecim-seuran puheenjohtaja ja Karl Magnus Kyrklund, vuodesta 1935 Kyrki (1891–1937) oli varatuomari ja asianajaja. Kyrklundin tytär Margareta Kyrklund (1885–1959) oli naimisissa lehtori, filosofian tohtori Rafael Hellströmin (1880–1954) kanssa. Karl Gustaf Kyrklundin eno oli pappi ja runoilija Karl Robert Malmström ja serkku taidemaalari Tyra Malmström.


title: Selkovat

text: Selkovat ("Zelkova") on kasvisuku, joka kuuluu jalavakasvien heimoon. Siihen kuuluu kuusi lajia. Selkovat ovat Euroopan ja Aasian lauhkean ja subtrooppisen ilmaston kesävihantia puita.


title: Selkovat

text: Selkovat ovat kesävihantia puita. Kaksiriviset lehdet ovat korvakkeellisia ja saha- tai nyhälaitaisia. Lehtilavat ovat sulkasuonisia, keskisuonesta haarautuvat sivusuonet päättyvät laidan hampaiden kärkiin. Selkovat ovat sekasopuisia: niillä on sekä yksineuvoisia että kaksineuvoisia kukkia samassa puussa. Kukat ovat yksitellen tai pienissä ryppäissä uusien versojen lehtihangoissa. Kukkien kellomaiset kehät ovat 4–6 -liuskaisia. Vihreät hedelmät ovat epäsymmetrisiä: vinoja ja dorsaaliselta tai selkäpuoleltaan kölillisiä. Niitä on perinteisesti pidetty rakenteen perusteella luumarjoina, vaikka niissä ei ole mehukkaita osia.


title: Selkovat

text: Selkovat kasvavat Kaakkois-Euroopassa ja Lähi-idässä sekä Itä-Aasiassa.


title: Selkovat

text: Selkovien sukuun kuuluu kuusi lajia.


title: Tyra Malmström

text: Tyra Ester Ellinor Sjöström, o. s. "Malmström" (22. elokuuta 1875 Turku – 30. lokakuuta 1928 Helsinki) oli suomalainen taidemaalari joka oli tunnettu erityisesti miniatyyrimuotokuvistaan.


title: Tyra Malmström

text: Tyra Malmströmin vanhemmat olivat rovasti, runoilija Karl Robert Malmström ja Lucina Konstantina Ingeborg Wallenius (1832–1919). Hän oli naimisissa vuosina 1903–1918 taidemaalari Wilho Sjöströmin kanssa.


title: Tyra Malmström

text: Tyra Malmströmin veli oli Teknillisen korkeakoulun mekaniikan professori Paul Rurik Bruno Malmström.


title: Falmey (departementti)

text: Falmey on departementti Nigerin Dosson alueella. Sen pinta-ala on 2 072 neliökilometriä. Asukkaita on 103 271 henkeä (vuonna 2012, väestönlaskenta).


title: Falmey (departementti)

text: Falmeyn departementti sijaitsee Dosson alueen lounaisosassa. Se rajoittuu pohjoisessa Boboyen ja idässä Dosson departementteihin, lännessä Tillabérin alueeseen ja etelässä Beniniin.


title: Falmey (departementti)

text: Departementin hallinnollinen keskus on Falmey. Siihen kuuluu kaksi maalaiskuntaa: Falmey ja Guillagué. Kyliä on yhteensä 237.


title: Ashfield

text: Ashfield on Englannin kunta, joka sijaitsee Englannin keskiosassa Nottinghamshiren kreivikunnassa. Vuonna 2014 kunnan asukasluku oli 122 508.


title: Ashfield

text: Kunta on perustettu vuonna 1974 yhdistämällä Hucknall, Kirkby-in-Ashfield ja Sutton-in-Ashfield, sekä osia Basfordin maalaiskunnasta. Ashfieldin keskusta on Kirkby-in-Ashfield. Kunnalla on pitkät hiilikaivosperinteet, mistä sen nimi myös juontuu.


title: Mont Brouilly

text: Mont Brouilly on vuori Ranskassa Auvergne-Rhône-Alpesin alueella Beaujolais’n historiallisessa maakunnassa. Se kuuluu Odenasin ja Saint-Lagerin kuntiin. Vuori on matala ja loivarinteinen vanha tulivuori ja sieltä on näkymä viereiseen Saônejoen laaksoon.


title: Mont Brouilly

text: Vuoren rinteillä on 300 hehtaaria viinitarhoja ja se on Beaujolais-viinin tärkeimpiä tuotantoalueita. Erityisesti Saint-Lagerin kunnassa tuotettavat Brouillyn ja Côte de Brouillyn vuosikertaviinit ovat tunnettuja. Vuoren huipulla on kävelypolun päässä Notre-Dame-des-Raisins’n kappeli, joka rakennettiin vuosina 1854 – 1857. Viiniviljelijät tekevät sinne vuosittain pyhiinvaelluksen 8. syyskuuta.


title: Hôtel de Sens

text: Hôtel de Sens on historiallinen kaupunkitalo Pariisin keskustassa Le Marais’n alueella, osoitteessa rue du Figuier 1. Se on yksi harvoja Pariisissa säilyneitä keskiaikaisia asuintaloja. Se on rakennettu vuosien 1474 ja 1519 välisenä aikana. Talo oli alkujaan Sensin arkkipiispan virka-asunto.


title: Hôtel de Sens

text: Rakennus oli 1500-luvulla muun muassa Bourbon- ja Guise-sukujen linnoitettuna asuntona. Kuningas Henrik IV:n puoliso Margareeta Valoislainen majoitettiin tänne avioeron astuttua voimaan vuonna 1605 ja hänen on sanottu viettäneen talossa rietasta elämää. Talo oli myöhemmin sekalaisessa käytössä, kunnes Pariisin kaupunki osti sen vuonna 1911. Hôtel de Sens restauroitiin vuosina 1934–1960. Vuodesta 1961 alkaen siinä on toiminut kunnallinen Forneyn taidekirjasto.


title: Paul Rurik Bruno Malmström

text: Paul Rurik Bruno Malmström (1. tammikuuta 1872 Turku – 3. lokakuuta 1919 Helsinki) oli suomalainen Teknillisen korkeakoulun mekaniikan professori.


title: Paul Rurik Bruno Malmström

text: Malmströmin vanhemmat olivat kirkkoherra, runoilija Karl Robert Malmström ja Lucina Constantia Ingeborg Wallenius. Hän pääsi ylioppilaaksi 1889 Turun lyseosta ja valmistui Helsingin yliopistosta filosofian kandidaatiksi 1895 ja maisteriksi 1900. Malmström opiskeli vuosina 1896–1903 Saksassa ja Sveitsissä ja väitteli filosofian tohtoriksi 1905 Leipzigin yliopistossa.


title: Paul Rurik Bruno Malmström

text: Malmström oli fysiikan, sähkökemian ja mekaniikan assistenttina Helsingin ja Zürichin yliopistoissa, fysikaalis-teknillisessä valtion laitoksessa Charlottenburgissa Saksassa ja Helsingin polyteknillisessä opistossa vuosina 1897–1908. Hän oli fysiikan dosenttina Helsingin yliopistossa 1906–1909 ja hän toimi Teknillisen korkeakoulun mekaniikan professorina vuodesta 1908 alkaen.


title: Paul Rurik Bruno Malmström

text: Malmström oli naimisissa vuodesta 1902 Enni Maria Hagelstamin kanssa. Malmströmin nuorempi sisar oli taidemaalari Tyra Malmström.


title: Juliénas

text: Juliénas on kunta Ranskassa Rhônen departementissa Auvergne-Rhône-Alpesin alueella. Alueella on viljelty viiniä tuhansia vuosia. Kunta on tunnetun Beaujolais-viinin tärkeimpiä tuotantoalueita. Kunnan pinta-ala on 755 hehtaaria ja niistä on viinintuotantoon valjastettu 580.


title: Loga (departementti)

text: Loga on departementti Nigerin Dosson alueella. Sen pinta-ala on 3 691 neliökilometriä. Asukkaita on 175 543 henkeä (vuonna 2012, väestönlaskenta).


title: Loga (departementti)

text: Logan departementti sijaitsee Dosson alueen pohjoisosassa. Se rajoittuu idässä Dogondoutchin, etelässä Dosson ja lounaassa Boboyen departementteihin sekä pohjoisessa Tillabérin alueeseen.


title: Loga (departementti)

text: Departementin hallinnollinen keskus on Logan kaupunki. Samannimisen kaupunkikunnan lisäksi siihen kuuluu kaksi maalaiskuntaa: Falwel ja Sokorbé. Kyliä on yhteensä 408.


title: Tibiri (departementti)

text: Tibiri (myös "Doutchi") on departementti Nigerin Dosson alueella. Sen pinta-ala on 2 541 neliökilometriä. Asukkaita on 270 016 henkeä (vuonna 2012, väestönlaskenta).


title: Tibiri (departementti)

text: Tibirin departementti sijaitsee Dosson alueen itäosassa. Se rajoittuu pohjoisessa Dogondoutchin, lännessä Dosson ja etelässä Dioundioun departementteihin sekä idässä Nigeriaan.


title: Tibiri (departementti)

text: Departementin hallinnollinen keskus on Tibiri. Siihen kuuluu neljä maalaiskuntaa: Doumega, Guéchéme, Koré Mairoua ja Tibiri. Kyliä on yhteensä 631.


title: Dong Bin

text: Dong Bin (, s. 22. marraskuuta 1988 Changsha) on kiinalainen kolmiloikkaaja. Dong on 180 senttimetriä pitkä ja painaa 72 kilogrammaa.


title: Dong Bin

text: Dong kilpaili Lontoossa järjestetyissä vuoden 2012 kesäolympialaisissa, joissa hän sijoittui finaalin kymmenenneksi. Rio de Janeiron olympialaisissa 2016 hän hyppäsi ennätyksellään 17,58 kolmiloikan olympiapronssiin. MM-kilpailuihin Dong on osallistunut kahdesti, vuosina 2013 ja 2015, ollen finaalin yhdeksäs vuonna 2013. Vuoden 2016 sisäratojen MM-kilpailuista Portlandista hän saavutti kultaa ja vuoden 2014 Aasian kisoista Incheonista hopeaa.


title: Dong Bin

text: Aasian sisäratojen mestaruuskilpailuista Dongilla on kaksi kultaa.


title: Dong Bin

text:
Ulkoradoilla
Sisäradoilla


title: Hôtel de Sully

text: Hôtel de Sully on barokkityylinen kaupunkipalatsi Pariisin keskustassa Le Marais’n alueella 4. arrondissementissa, osoitteessa Rue Saint-Antoine 62. Rakennuksessa on toiminut vuodesta 1967 Ranskan kansallinen muistomerkkivirasto Centre des monuments nationaux, eikä se ole avoinna yleisölle sisäpihaa lukuun ottamatta. Talon pihalle pääsee myös takakautta Place des Vosges -aukion lounaiskulmasta.


title: Hôtel de Sully

text: Talon rakentaminen aloitettiin vuonna 1625, ja suunnittelijana oli luultavasti Ranskan hoviarkkitehti Jean Androuet du Cerceau. Alkuperäinen rakennuttaja oli Thomas-niminen uhkapeluri, mutta hänen tehtyään vararikon talon osti vuonna 1634 Sullyn herttua, entinen kuningas Henrik IV:n pääministeri, jonka johdolla talon koristelua jatkettiin. Varsinkin sisäpihan puoleiset julkisivut on koristeltu ylellisesti. Sullyn suku omisti talon 1700-luvun puoliväliin saakka. Hôtel de Sully entisöitiin 1960-luvulla yhtenä ensimmäisistä Le Marais’n kaupunkipalatseista. Ranskan valokuvataiteen keskusmuseo "Centre National de la photographie" toimi välillä osittain Hôtel de Sullyssa ja osin Jeu de Paumessa.


title: Josef Johann Adam

text: Josef Johann Adam (25. toukokuuta 1690 – 17. joulukuuta 1732) oli Liechtensteinin ruhtinas vuodesta 1721 kuolemaansa saakka.


title: Josef Johann Adam

text: Josef Johann Adam oli naimisissa neljästi. 1. joulukuuta 1712 hän meni naimisiin serkkunsa, Liechtensteinin prinsessa Maria Gabrielen (12. heinäkuuta 1692 – 7. marraskuuta 1713) kanssa. He saivat yhden lapsen:3. helmikuuta 1716 Josef Johann Adam meni naimisiin Thun-Hohensteinin kreivitär Mariannen (27. syyskuuta 1698 – 23. helmikuuta 1716) kanssa, mutta tämä kuoli vain 20 päivää häiden jälkeen.


title: Josef Johann Adam

text: 3. elokuuta 1716 hän meni naimisiin Oettingen-Spielbergin kreivitär Maria Anna Katharinan (21. syyskuuta 1693 – 15. huhtikuuta 1729) kanssa. He saivat viisi lasta:22. elokuuta 1729 hän meni naimisiin kreivitär Maria Anna Kottulinska von Kottulinin (12. toukokuuta 1707 – 6. helmikuuta 1788) kanssa. He saivat kaksi lasta:


title: Barbara Pierre

text: Barbara Pierre (s. 28. huhtikuuta 1986 Port-au-Prince, Haiti) on haitilaissyntyinen yhdysvaltalainen pikajuoksija. Pierre on 157 senttimetriä pitkä ja painaa 52 kilogrammaa.


title: Barbara Pierre

text: Haitilaissyntyinen Pierre edusti synnyinmaataan vuoden 2008 kesäolympialaisissa Pekingissä jääden alkueriin. Samana vuonna hän saavutti pronssia 100 metriltä Keski-Amerikan ja Karibian mestaruuskilpailuista. Pierre on edustanut Yhdysvaltoja vuodesta 2011 alkaen. Vuoden 2016 sisäratojen MM-kilpailuista Portlandista hän voitti kultaa 60 metriltä. Pan-Amerikan kisoista hänellä on yksi kulta, kaksi hopeaa ja yksi pronssi.


title: Barbara Pierre

text: Pierre pitää hallussaan Haitin ennätystä 100 ja 60 metrillä.


title: Barbara Pierre

text:
Ulkoradoilla
Sisäradoilla


title: Palafrugell

text: Palafrugell on kunta Gironan maakunnassa Katalonian itsehallintoalueella Koillis-Espanjassa. Kunnan asukasluku on noin 23 000 (2015).


title: Palafrugell

text: Palafrugellin kuntaan kuuluvat myös eräät muut lähiseudun paikkakunnat, kuten Calella, Llafranch, Tamariu ja Llofriu.


title: Palafrugell

text: Palafrugell sijaitsee Costa Bravalla, joka on nykyään suosittu turistikohde. Gironaan on matkaa noin 30 km ja Barcelonaan 100 km.


title: Palafrugell

text: Museu del Suro esittelee muun muassa alueen taloudelle tärkeän korkkikaarnan jalostuksen historiaa.


title: Romans-sur-Isère

text: Romans-sur-Isère on kunta Ranskassa Drômen departementissa Auvergne-Rhône-Alpesin alueella. Se sijaitsee nimensä mukaan Isèrejoen varrella. Kunnassa on pitkät perinteet nahkatöiden tekemisestä. Siitä muistona Romans-sur-Isèressä on perustettu kenkämuseo Musée de la chaussure vanhaan Couvent de la Visitation luostariin. Kunnan tärkein nähtävyys on vuonna 838 rakennettu kirkko Collégiale Saint-Barnard. Toinen huomattava nähtävyys on 37 metriä korkea kellotorni Tour Jacquemart.


title: Suoristusrauta

text: Suoristusrauta on nykyisin sähkökäyttöinen laite, jolla muotoillaan hiuksia. Niitä on eri kokoisia ja erilaisille hiustyypeille tarkoitettuja.


title: Suoristusrauta

text: Suoristusrautojen tarkoitus on suoristaa hiukset, mutta niillä voi myös kihartaa, siksi niitä sanotaan toisinaan muotoiluraudoiksi.


title: Suoristusrauta

text: Suoristurautoja käyttävät yleensä useammin naiset. Rauta alkaa kuumentua kun se liitetään sähköpistorasiaan, jolloin voi alkaa suoristaa hiuksia. Suoristus aloitetaan hiusten juuresta ja liu'utetaan hitaasti kohti latvaa.


title: Pelurit (vuoden 1993 elokuva)

text: Pelurit () on Christopher Coppolan ohjaama ja yhdessä Nick Vallelongan kanssa käsikirjoittama rikoselokuva. Elokuvan pääosia näyttelevät Michael Biehn, Nicolas Cage, Sarah Trigger ja James Coburn. Elokuva kertoo Joe Dolan -nimisestä huijarista joka ampuu vahingossa isäänsä Mikeä kesken huijauksen ja ajautuu tämän veljen Loun rikollisryhmän jäseneksi.


title: Pelurit (vuoden 1993 elokuva)

text: Joe Dolan (Michael Biehn) ja hänen isänsä Mike (James Coburn) ovat mukana huijausyrityksessä. Kun Joen on tarkoitus ampua Mikeä paukkupatruunalla, hän on vahingossa ladannut revolveriinsa oikeita luoteja. Muut huijaukseen osallistuvat vetävät Joen väkisin hänen isän ruumiin luota poliisien sireenien alkaessa ulvoa.


title: Pelurit (vuoden 1993 elokuva)

text: Hautausmaalla Joe näkee tummiin pukeutuneen naisen joka kuitenkin katoaa paikalta. Miken haudalla tämän apuri antaa Joelle Miken tavarat ja Joe saa johtolangan vanhasta muistivihkosta; Joen kaksoisveli Lou Donan (James Coburn) asuu Santa Monicassa, Kaliforniassa ja pitää siellä kahvilaa. Joe matkustaa sinne bussilla, etsii motellin ja myöhemmin vierailee kahvilassa. Hän tapaa kahvilassa Loun apurin Eddien (Nicolas Cage) kun tämä esittää tälle korttitemppua. Joe ja Eddie kävelevät pois ja saapuvat Loun konttoriin. Joe kertoo uutiset Miken kuolemasta, mutta Mikeä erittäin paljon muistuttava Lou on saanut jo tietää asiasta.


title: Pelurit (vuoden 1993 elokuva)

text: Myöhemmin Eddie ja Joe lähtevät illalla ulos yhdessä Eddien naisystävän Dianen (Sarah Trigger) kanssa. He huijaavat eräältä baarin tarjoilialta 300 dollaria ja lähtevät pois. Eddie ja Joe menevät myöhemmin strippibaariin jossa Eddie pyytää Joeta perimään velkaa "Babylta" (Ron Taylor). Eddie odottaa ulkopuolella, ottaen huumeita ja ihmetelee Joen palattua baarista Babyn kanssa naureskellen ja rahat mukanaan.


title: Pelurit (vuoden 1993 elokuva)

text: Joe palaa motelliinsa jossa häntä on vastassa Diane. Diane ja Joe myöntävät ihastuksensa toisiinsa ja harrastavat seksiä. Tämän jälkeen Diane lähtee pois, jättäen Joen huoneeseensa.


title: Pelurit (vuoden 1993 elokuva)

text: Joe tapaa Lou Dolanin aamulla ja he juhlivat tämän naisystävän kanssa Loun syntymäpäivää. Illalla Eddie on strippibaarissa. Hänelle tulee puhumaan Baby joka vihjaa sitä, että Diane pettäisi tätä Loun kanssa. Eddien poistuttua vihaisena ravintolasta tämän kimppuun hyökkää baarissa aiemmin nähty mies. Eddie saa kuitenkin yliotteen ja saa tietää että miehen lähetti asialle Sam Peckinpah -niminen henkilö. Eddie viiltää miehen kurkun auki ja ajaa raivoissaan kotiinsa jossa Diane odottaa. Eddie pitää raivokohtauksen Dianelle joka ajaa Eddien pois aseella uhaten. Eddie menee raivoissaan Loun kahvilaan, sitoo tämän tuoliin ja on aikeissa polttaa Loun elävältä kahvilan rasvakeittimessä. Joe saa tietää Eddien huonosta mielentilasta Dianelta ja juoksee kahvilalle. He tappelevat hetken Eddien kanssa, kunnes Joe työntää Eddien naaman keittimeen, polttaen tämän kasvot pahasti ja aiheuttaen tämän kuoleman. Hän vapauttaa Loun ja he yhdessä hävittävät ruumiin.


title: Pelurit (vuoden 1993 elokuva)

text: Lou houkuttelee Joen mukaan huijaukseen jossa voittona olisi on 2 miljoonaa dollaria. Joe saapuu biljardiklubille, jossa hän pelaa ottelun Morgan "Fats" Grippiä (Charlie Sheen) vastaan. Joen hävittyä pelin 25 000 dollarin panoksella kaksi miestä vievät hänet takahuoneeseen. Siellä häntä on vastassa Pete (Peter Fonda). Joe esiintyy "Joe Thompsonina" ja huijaa Peten, jonka toisen käden sijalla on mekaaninen saksi, mukaan huijaukseen.


title: Pelurit (vuoden 1993 elokuva)

text: Joe ja muut Loun apurit tapaavat, varustautuvat ja lähtevät Loun kahvilaan jossa tapahtuu vaihtokauppa. Loun ryhmä antaa timantteja ja Peten ryhmä antaa vastineeksi rahaa 2 miljoonan dollarin edestä. Syntyy kahakka jonka aikana Joen on ammuttava Louta paukkupanoksella. Hän saa kuitenkin takauman isänsä ampumisesta, ja yksi Peten apureista onnistuu ampuaan tätä ennen Joeta. Joe varastaa Peten rahasalkun ja pakenee tulitaistelun alta. Hän huomaa lähistöllä taas tummiin pukeutuneen naisen ja seuraa tätä. Hän löytää itsensä pian huvipuistosta jossa häntä on vastassa paitsi mustapukuinen nainen myös Miken apurit ja Mike itse. Nainen paljastuu Dianeksi. Mike kertoo kuinka Joe oli iso osa hänen juontaan ja kertoo Joen ampuneen häntä oikeasti vain paukkapatruunoilla, ja jakaa rahaosuudet apureille ja Dianelle. Hän myös kertoo että tapatti Loun koska tämä varasti ja tappoi tämän vaimon. Mike ja Joe keskustelevat hetken ja Joe ampuu Mikeä. Ammukset ovat oikeita, mutta ne eivät osu Mikeen ja tämä tiputtaa vahingossa rahasalkun maahan. Tämän jälkeen Joe kävelee poispäin ja sytyttää savukkeen.


title: Pelurit (vuoden 1993 elokuva)

text: Elokuva sai yleisesti huonon vastaanoton ja "Variety" sanoi sen olevan katsottava ”vain camp-arvon vuoksi”. "Los Angeles Timesin" Kevin Thomasin mukaan elokuva on ”toivottomasti rakennettu film noir -elokuva”, mutta sanoi sen olevan kiinnostava sen takia, koska sen ohjaaja Christopher Coppola on tunnettun ohjaajan Francis Ford Coppolan veljenpoika. "TV Guiden" mukaan elokuva on ”osittain hyvin kuvattu, sisältäen muutamia matalalaatuisia kuvakulmia ja surkeita hahmoja”. Elokuva sai yhden tähden viidestä. "Montreal Film Journalin" mukaan ”elokuva yrittää olla film noir "Reservoir Dogsin" tapaan mutta sisältää vain turhaa väkivältää, seksiä ja tylsiä juonenkäänteitä”. Elokuva sai kaksi ja puoli tähteä viidestä.


title: Pelurit (vuoden 1993 elokuva)

text: Elokuvan Rotten Tomatoes -keskiarvo on 0 prosenttia perustuen viiteen ammatilaisarvioon.


title: Pelurit (vuoden 1993 elokuva)

text: Elokuva oli myös taloudellinen pettymys, sillä elokuvan budjetti oli 10 miljoonaa dollaria, mutta elokuva tuotti vain 18 000 dollaria takaisin.


title: Premium economy

text: Premium economy on joistakin kollektiivisista kulkuneuvoista (juna, lentokone, linja-auto) löytyvä matkustusluokka, joka sijoittuu palvelutasoltaan turistiluokan ja business-luokan väliin. Luokalla ei ole varsinaisia standardeja, vaan sen palvelut voivat vaihdella paljonkin. Lentokoneissa premium economy voi tarkoittaa yksinkertaisesti vain suurempaa jalkatilaa, tai sitten siihen voi liittyä usein business-luokkaan liitettyjä palveluita.


title: Yulimar Rojas

text: Yulimar Rojas (s. 21. lokakuuta 1995 Caracas) on venezuelalainen yleisurheilija, joka kilpailee pääosin kolmiloikassa. 192 senttimetriä pitkän ja 72 kilogrammaa painavan Rojasin valmentajana toimii pituushypyn olympiavoittaja ja maailmanmestari Iván Pedroso.


title: Yulimar Rojas

text: Rojas saavutti kultaa vuoden 2016 sisäratojen MM-kilpailuista Portlandista tuloksella 14,41. Vuoden 2016 kesäolympialaisista Rio de Janeirosta Rojas saavutti hopeaa tuloksella 14,98. Hän voitti maailmanmestaruuden Lontoossa 2017 tuloksella 14,91. Birminghamin sisäratojen MM-kilpailuissa 2018 hän voitti kultaa tuloksella 14,63.


title: Yulimar Rojas

text: Vuonna 2014 hän saavutti kultaa Etelä-Amerikan kisoista korkeushypystä. Etelä-Amerikan mestaruuskilpailuista Rojasilla on yksi kulta kolmiloikasta.


title: Yulimar Rojas

text: Rojas pitää hallussaan Venezuelan ulkoratojen ennätystä kolmiloikassa ja pituushypyssä ja sisäratojen ennätystä kolmiloikassa.


title: Yulimar Rojas

text:
Ulkoradoilla
Sisäradoilla


title: Lammin Luja

text: Lammin Luja on nykyisin Hämeenlinnassa, entisen Lammin kunnan alueella toimiva pesäpalloseura. Seura perustettiin vuonna 1939 urheilun yleisseuraksi ja seuran riveissä on pesäpallon lisäksi vuosien saatossa harrastettu vaihtelevalla menestyksellä niin jääkiekkoa, koripalloa kuin lentopalloakin. Pesäpallo on ollut Lujan toiminnassa tärkeässä roolissa 1950-luvulta lähtien ja seuran joukkueet sekä miehissä että naisissa pelasivat korkeimmillaan Ykköspesistä 1990-luvulla. Nykyisin seuralla on joukkueet kilpasarjoissa sekä miehissä että D-junioreissa. Kaudella 2017 Lujan miesten edustusjoukkue pelasi maakuntasarjassa.


title: Musée d’art et d’histoire du Judaïsme

text: Musée d’Art et d’Histoire du Judaïsme (MAHJ, "Juutalaisen taiteen ja historian museo") on Pariisin Marais’n kaupunginosassa sijaitseva museo, joka esittelee juutalaisten, erityisesti Ranskan juutalaisten, taidetta ja historiaa. Museo sijaitsee Rue du Temple -kadun varrella.


title: Musée d’art et d’histoire du Judaïsme

text: Museon näyttely esittelee Ranskan juutalaisten historiaa keskiajalta nykypäivään. Huomiota saa muun muassa Dreyfus-oikeudenkäynti. Museossa on esillä muun muassa Amedeo Modiglianin ja Marc Chagallin maalauksia. Museota ylläpitävät yhteistyössä Pariisin kaupunki, Ranskan valtio ja joukko Ranskan juutalaisyhteisön keskeisiä instituutioita. Museon peruskokoelma luotiin yhdistämällä eräitä yksityisiä ja valtion omistamia juutalaisen taiteen kokoelmia.


title: Musée d’art et d’histoire du Judaïsme

text: Museorakennuksena toimii barokkityylinen kaupunkipalatsi Hôtel de Saint-Aignan. Sen rakennutti vuosina 1644–1647 Avaux’n kreivi, joka toimi vuoden 1648 Westfalenin rauhanneuvotteluissa Ranskan edustajana. Talon suunnitteli hoviarkkitehti Pierre Le Muet. Nimensä palatsi sai Saint-Aignanin herttualta, joka osti sen vuonna 1688. Puutarhan suunnitteli hänen tilauksestaan André Le Nôtre. Pariisin kaupunki osti Hôtel de Saint-Aignanin vuonna 1962 ja se restauroitiin useassa vaiheessa vuosina 1978–1998. Rakennus päätettiin luovuttaa juutalaismuseon käyttöön vuonna 1986 Pariisin pormestari Jacques Chiracin aloitteesta. Museo haluttiin sijoittaa Marais’n alueelle, koska se oli ollut 1800-luvulta alkaen Pariisin juutalaisyhteisön keskus. Museo avattiin vuonna 1998.


title: Visa Oscar

text: Visa Oscar (oik. Visa-Pekka Oskari Mertanen, s. 12. syyskuuta 1976 Helsinki) on suomalainen jazzpianisti, -kosketinsoittaja ja -säveltäjä. Hänellä on oma fuusiojazzyhtye Visa Oscar Group, minkä lisäksi hän soittaa afrobeatia ja jazzia yhdistävässä Helsinki-Cotonou Ensemblessa, duossa Binary Boyz sekä oopperaa ja elektronista tanssimusiikkia (EDM) yhdistelevässä Ooppera Skaalassa.


title: Visa Oscar

text: Helsingissä syntynyt Visa-Pekka Mertanen aloitti musiikkiopinnot seitsemänvuotiaana aluksi sähköuruilla ja vasta myöhemmin pianolla. Hän kuuli 10-vuotiaana Miles Davisin sähköisen yhtyeen soittavan Pori Jazz -festivaaleilla 1987 ja päätti ryhtyä jazzmuusikoksi. Kahta vuotta myöhemmin hän aloitti opinnot Helsingin Pop & Jazz Konservatoriossa, jossa hän jatkoi Kaj Backlundin, Jouko Korhosen ja László Sülen johdolla vaikka pääsi 1998 ylimääräiseksi opiskelijaksi Sibelius-Akatemian jazzosastolle. Hän on opiskellut myös Helsingin ammattikorkeakoulu Stadiassa ja tekee tohtorintutkintoa Taideyliopiston Sibelius-Akatemiaan. Siellä hänen ohjaajiaan ovat olleet Jim Beard, Seppo Kantonen, Jarno Kukkonen, Jarmo Savolainen ja Jukkis Uotila.


title: Visa Oscar

text: Vuonna 2016 Visa Oscar Group julkaisi albumin "Fusion Treatment", joka on nauhoitettu jo 2010. Yhtyeen muut muusikot albumilla ovat Joonatan Rautio (saksofoni), Janne Halonen (kitara), Juho Kivivuori (basso) ja Rami Eskelinen (rummut).


title: László Süle

text: László Süle (s. 24. joulukuuta 1955) on unkarilaissyntyinen jazzpianisti ja -säveltäjä, joka opettaa pianonsoittoa, musiikin historiaa, didaktiikkaa ja säveltämistä Helsingin Metropolia-ammattikorkeakoulussa.


title: László Süle

text: László Süle opiskeli Unkarissa säveltämistä ja jazzimprovisointia ja suoritti jatko-opintonsa Béla Bartók -konservatorion jazzmusiikin laitoksella. Vuonna 1989 hän tuli opettajaksi Suomeen.


title: László Süle

text: Süle on julkaissut kaksi albumia, "Absence" (omakustanne, 2004) ja "Silver Solitude" (Alba Records, 2011), jolla soittavat myös Pentti Lahti (huilu, saksofonit), Hannu Rantanen (basso) ja Scarbantia-jousikvartetti. Vuonna 1989 Süle julkaisi kahdelle pianolle sävellettyä avantgarde-jazzia toisen unkarilaispianistin Károly Binderin kanssa albumilla "Binder / Süle – For You – Two Pianos" (Pannonton, 1989).


title: László Süle

text: Vuonna 2008 julkaistiin Sülen sävellyksiä sisältävä albumi "Duets for the Restless Souls", jolla soittavat saksofonisti Pentti Lahti ja sellisti Marko Ylönen (Alba Records, 2008).


title: Sievin Sisu

text: Sievin Sisu on Sievissä toimiva urheilun yleisseura. Seura perustettiin vuonna 1945 ja tuolloin sen toiminta painottui pääasiassa pesäpalloon. Nykyisin Sievin Sisulla on aktiivista toimintaa pesäpallon lisäksi myös hiihdossa, salibandyssä, suunnistuksessa, voimistelussa, voimanostossa ja yleisurheilussa.


title: Oulunsalon Vasama

text: Oulunsalon Vasama ry on nykyisin Oulussa toimiva, entisen Oulunsalon kunnan alueella perustettu urheilun yleisseura. Seura perustettiin vuonna 1910 ja se toimi aluksi paikallisen nuorisoseuran alajaostona. Nykyisin Oulunsalon Vasaman lajivalikoimaan kuuluvat lentopallo, pesäpallo, suunnistus sekä hiihto. Seuralla on noin 1 300 jäsentä.


title: Luettelo alppiruusulajeista

text: Alppiruusujen ("Rhododendron") sukuun kuuluu vähintään 640 lajia sekä iso määrä viljeltyjä risteymiä. Atsaleat ja pursut on luettelossa sisällytetty alppiruusuihin.


title: Teerilampi (Ikaalinen)

text: Teerilampi on Pirkanmaalla Ikaalisten pohjoisosassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Teerilampi on osa Vahojärven-Aurejoen aluetta.


title: Teerilampi (Ikaalinen)

text: Lammen pituus on 450 metriä, leveys 80 metriä ja sen pinta-ala on 3,0 hehtaaria. Se sijaitsee kallioisia mäkiä ja pieniä soita vuorottelevassa erämaassa kolme kilometriä Vahojärvestä kaakkoon. Siihen laskee yksi pieni metsäoja, mutta lammesta ei ole laskuojaa. Lammen vesi suotuu viereisen Pudotusnevan suo-ojiin. Rantaviiva on kilometrin pituinen. Se on puoliksi suota ja kangasmetsää. Rannoille on rakennettu kaksi vapaa-ajan asuntoa, joille johtaa tie. Yksi asunnoista on vuokrakämppä ja etelärannassa on laavut. Lampea kiertää polku, jossa soisia osuuksia kannattelevat pitkospuut. Parkanon ja Ikaalisten välinen raja sijaitsee lammen pohjoisrannalla.


title: Oleg Artemjev

text: Oleg Germanovitš Artemjev (), (s. 28. joulukuuta 1970 Riika, Latvian SNT (nyk. Latvia)), on venäläinen kosmonautti. Artemjev valittiin kosmonauttikoulutukseen vuonna 2003 ja vuonna 2012 Sojuz TMA-12M -lennon miehistön jäseneksi Retkikuntaan 39.


title: Steven R. Swanson

text: Steven Ray Swanson (s. 3. joulukuuta 1960 Syracuse, New York, Yhdysvallat) on yhdysvaltalainen astronautti. Swanson valittiin astronauttikoulutukseen vuonna 1998 ja on osallistunut NASA:n avaruussukkulalennoille STS-117 ja STS-119. Vuonna 2011 hänet valittiin Sojuz TMA-12M -lennon miehistön jäseneksi Retkikuntaan 39.


title: Esko Favén

text: Esko Antero Favén (s. 1942 Helsinki) on suomalainen elokuva- ja televisio-ohjaaja, joka työskenteli pitkään Yle TV2:ssa Tampereella kunnes jäi eläkkeelle 2009. Vuonna 1975 sai ensi-iltansa hänen ja Tarja Laineen ohjaama pitkä teatterielokuva "Rakastunut rampa", jossa Favén toimi myös käsikirjoittajana ja tuottajana.


title: Esko Favén

text: Favén aloitti elokuvauransa vuonna 1959 Suomi-Filmin kamera-assistenttina muun muassa Yrjö Nortan ja Valentin Vaalan alaisuudessa. Hän laskee olleensa uransa aikana mainoselokuvat ja teatteriesitykset mukaan luettuina mukana miltei 200 tuotannossa.


title: Esko Favén

text: Esko Favénin isä oli taidemaalari Mauri Favén.


title: Uraanihydridi

text: Uraanihydridi tai uraanitrihydridi (UH) on uraanin ja vedyn muodostama hydridi. Uraanihydridi on myrkyllistä ja radioaktiivista, ruskehtavan harmaata tai mustaa pyroforista jauhetta tai haurasta kiinteää ainetta.


title: Uraanihydridi

text: Uraanihydridin tiheys on noin 11 g/cm, mikä on paljon pienempi kuin uraanin 19,1 g/cm. Se johtaa sähköä. Se on hieman liukoisa suolahappoon ja hajoaa typpihappoon. Uraanihydridillä on kaksi erilaista kiderakenteen muotoa, molemmat ovat kuutiollisia (α-muodon hilavakio a = 416 pm ja β-muodon 664,4 pm). α-muodon UH-hydridiä voidaan valmistaa ainoastaan matalissa lämpötiloissa, alle noin –80 °C. β-muotoa taas syntyy silloin kun kiteytyminen tapahtuu yli 250 °C:n lämpötilassa. α-muoto muuttuu hitaasti β-muotoon jo huoneenlämmössä, mutta etenkin kun sitä kuumennetaan yli 100 °C:n lämpötilaan. Sekä α- että β-UH ovat ferromagneettisia alle noin –93 °C (180 K) lämpötilassa, sen yläpuolella ne ovat paramagneettisia.


title: Uraanihydridi

text: Ydintekniikassa uraanihydridi toimii neutronimoderaattorina.


title: Uraanihydridi

text: Kun uraanimetallia kuumennetaan 250–300 °C, se reagoi vedyn kanssa muodostaen uraanihydridiä. Kun kuumennusta jatketaan noin 500 °C:n lämpötilaan saakka, vety poistuu palautuvalla reaktiolla. Tätä ominaisuutta hyväksi käyttäen voidaan tehdä hienojakoista uraanijauhetta ja uraanin yhdisteitä kuten uraanikarbidia, uraaninitridia ja halideja. Reaktio on seuraava:


title: Uraanihydridi

text: Myös uraanin reaktio veden kanssa tuottaa uraanihydridiä:


title: Uraanihydridi

text: Kun UH kuumennetaan diboraanin kanssa, muodostuu uraaniboridia. Kuumennettaessa bromin kanssa 300 °C:n lämpötilassa, saadaan uraani(IV)bromidia. Kloorin kanssa 250 °C saadaan uraani(IV)kloridia. Vetyfluoridin kanssa 20 °C saadaan uraani(IV)fluoridia. Vetykloridin kanssa 300 °C tuotetaan uraani(III)kloridia. Vetybromidin kanssa 300 °C tuotetaan uraani(III)bromidia. Vetyjodidin kanssa 300 °C saadaan uraani(III)jodidia. Ammoniakin kanssa 250 °C saadaan uraani(III)nitridia. Vetysulfidin kanssa 400  °C tuotetaan uraani(IV)sulfidia. Hapen kanssa jo 20 °C:n lämpötilassa saadaan triuraanioktaoksidia ja veden kanssa 350 °C saadaan uraanidioksidia.


title: Uraanihydridi

text: Uraanizirkoniumhydridi (UZrH), yhdistelmä uraanihydridiä ja zirkonium(II)hydridiä, toimii ydinpolttoaineena ja neutronimoderaattorina TRIGA-luokan ydinreaktoreissa.


title: Uraanihydridi

text: Uraanihydridiä voidaan käyttää vedyn isotooppierotteluun, erittäin puhtaan vedyn valmistamiseen, hienojakoisen uraanimetallipulverin valmistukseen ja pelkistimenä.


title: Uraanihydridi

text: Uraanideuteridi (UD), eli uraanihydridi jossa vety on deuteriumina tavallisen luonnossa esiintyvän vetyisotoopin (protiumin) sijasta, on aine josta voidaan käyttää neutroni initiaattorien valmistamiseen ydinaseen sytytysmekanismissa.


title: Uraanihydridi

text: Uraanihydridiä ja uraanideuteridia ehdotettiin uraanihydridipommin fissiiliksi materiaaliksi. Tätä tutkittiin Manhattan-projektin varhaisessa vaiheessa, mutta ajatuksesta luovuttiin keväällä 1944 kun opittiin että tällaisesta ydinpommista tulisi sangen tehoton. Ydinkokeet, joissa näitä aineita testattiin Operaatio Upshot-Knotholen kahdessa koeräjäytyksessä, osoittautuivat pettymyksiksi.


title: Timo Makkonen (koripalloilija)

text: Timo Makkonen (s. n. 1960 Lahti) on suomalainen kilpauransa päättänyt koripalloilija. Hän on ensimmäinen miesten koripallon arvostetun NCAA-mestaruuden voittanut suomalainen. Myös Suomen maajoukkueessa esiintynyt Makkonen on koripallon lopetettuaan työskennellyt johtotehtävissä Yhdysvalloissa.


title: Timo Makkonen (koripalloilija)

text: Lahden NMKY:n kasvatti Makkonen, jonka vanhemmat olivat Anja ja lentopallovalmentaja Veikko Makkonen, aloitti koripallon Lahdessa 13-vuotiaana vuonna 1973, jolloin hän oli jo yli kaksi metriä pitkä. Hän pelasi Suomen miesten maajoukkueessa elokuussa 1982 kaksi maaottelua Saudi-Arabiaa vastaan tehden ensimmäisessä ottelussa kuusi ja jälkimmäisessä nolla pistettä. Suomen U18-maajoukkueessa Makkonen pelasi vuosina 1978 ja 1980.


title: Timo Makkonen (koripalloilija)

text: Vuosina 1981–1984 Makkonen pelasi vähäisellä peliajalla Yhdysvalloissa yliopistosarja NCAA:ta Pohjois-Carolinan yliopiston (Chapel Hill) Tar Heels -joukkueessa. Keväällä 1982 Makkosen, Michael Jordanin, James Worthyn ja Sam Perkinsin edustama Tar Heels voitti NCAA:n mestaruuden, ja Makkosesta tuli ensimmäinen ja vuoteen 2016 mennessä ainoa arvostettuun mestaruuteen yltänyt suomalainen mieskoripalloilija. Keväällä 1984 Tar Heels selviytyi Sweet Sixteeniin. Makkosen peliminuutteja veivät joukkueen tähtisentterit Sam Perkins, joka pelasi mm. USA:n 1984 Olympiakultajoukkueessa ja sen jälkeen 18 vuoden uran NBA:ssa, ja Brad Daugherty, joka valittiin myöhemmin urallaan 5 kertaa NBA:n All-Star -joukkueeseen. Vaikka Makkonen pelasi keskimäärin alle kolme minuuttia ottelua kohden, ei Tar Heels hävinnyt yhtäkään 41 Makkosen pelaamasta ottelusta.


title: Timo Makkonen (koripalloilija)

text: Makkonen lopetti koripalloilijanuransa yliopiston jälkeen. Hän on työskennellyt johtajana yrityksessä, joka hallinnoi muun muassa Jordanin ravintoloita.


title: Timo Makkonen

text: Timo Makkonen -nimisiä henkilöitä ovat:


title: Aava (kappale)

text: Aava on Edea-yhtyeen kappale, jolla yhtye edusti Suomea vuoden 1998 Eurovision laulukilpailussa. Kappaleen sävelsi Alexi Ahoniemi ja sanoitti Tommy Mansikka-Aho. Kappaleessa huomiota herätti, että sen sanat sisälsivät vain seitsemän eri sanaa, "aava", "maa", "avaa", "avara", "kauneus", "suuruus" ja "isa". Kappale sijoittui kilpailussa sijalle 15, mikä oli Suomen paras sijoitus 1990-luvulla.


title: Uraanihydridipommi

text: uraanihydridipommi oli kokeellinen atomipommi-tyyppi, joka käytti uraanihydridia tai vedyn isotooppi deuteriumia uraanideuteridin (UD) muodossa neutronien hidastimena. Käytetyn uraanihydridin tai -deuteridin uraani isotooppirikastettiin fissiiliksi U-235:ksi. Tätä pommityyppiä ehdotti ensimmäisenä Robert Oppenheimer vuonna 1939 ja ajatusta kannatti ja edelleen kehitti Edward Teller vielä Toisen Maailmansodan jälkeenkin.


title: Uraanihydridipommi

text:
Uraanihydridipommia tutkittiin Manhattan-projektin varhaisessa vaiheessa, mutta ajatuksesta luovuttiin keväällä 1944 kun opittiin että tällaisesta ydinpommista tulisi sangen tehoton. Ydinkokeet, joissa näitä aineita testattiin Operaatio Upshot-Knotholessa, osoittautuivat pettymyksiksi.
Näissä kokeissa räjäytettiin kaksi uraanihydridipommia: "Ruth" ja "Ray". Ydinräjähdykset olivat molemmat voimakkuudeltaan vain n. 0,2 kilotonnia TNT:tä, joten ne luokiteltiin suutareiksi. "Ruth" käytti tavallista H vetyä (protiumia) uraanihydridissä, kun taas "Ray" deuteriumia UD:ssa.


title: Uraanihydridipommi

text: Pommin ydinreaktiot käyttävät hitaita neutroneita, toisin kuin kaikki muut ydinaseet joissa fissio toimii nopeilla neutroneilla.


title: Aida (täsmennyssivu)

text: Aida tai AIDA voi tarkoittaa:


title: Operaatio Upshot-Knothole

text: Operaatio Upshot-Knothole oli Yhdysvaltojen suorittama ydinkokeitten sarja, jossa suoritettiin yksitoista ydinaseen koeräjäytystä Nevadan koealueella. Se seurasi operaatio Ivyä ja sen jälkeen toteutettiin operaatio Castle.


title: Operaatio Upshot-Knothole

text: Yli 21 000 sotilasta osallistui maavoimien "Desert Rock V" -harjoitukseen koesarjaan kuuluvan ydinkoe "Grablen" yhteydessä. Tässä testissä ammuttiin U-235-ydinkranaatti "Atomic Annie" nimisestä järeästä tykistä. Kranaatti ammuttiin 280 mm (11 tuuman) tykistä ja se lensi noin 10 km ennen räjähtämistään. Kranaatin ydinkärki oli "putkimallin" fissioon perustuva atomipommi, kuten Hiroshimaan pudotettu Little Boy Mark 1. Ydinräjähdyksen voimakkuus oli noin 15 kilotonnia.


title: Operaatio Upshot-Knothole

text: "Grable" oli toinen kaikkiaan neljästä koskaan räjäytetystä Little Boy -tyyppisestä ydinaseesta. Ensimmäinen oli Little Boy itse ja kaksi muuta myöhemmän W33-ydinkärjen koeräjäytyksiä. Grablen ydinkranaatti tuotteistettiin W9-ydinkärjen nimellä ja sitä valmistettiin 80 kappaletta yhdessä 20:n niitä ampumaan pystyvän suuren tykin kanssa.


title: Operaatio Upshot-Knothole

text: Muut operaatio Upshot-Knotholen ydinkokeet olivat lähinnä aseiden kehitykseen liittyviä. Mukana oli mm. ainoat uraanihydridipommin räjäytykset "Ruth" ja "Ray". Ne olivat molemmat suutareita, koska räjähdysteho jäi vain 200 tonniin TNT:tä. Lopuissa kokeissa testattiin pääasiassa uusia vetypommien rakenneosia; näitä käyttäviä ydinaseita testattiin myöhemmin Operaatio Castlen massiivisissa vetypommien testiräjäytyksissä.


title: AIDA

text: AIDA eli Asteroid Impact & Deflection Assessment on ESAn ja NASAn yhteinen konseptiasteella oleva avaruushanke. Hanke koostuisi kahdesta laukaisusta asteroidi Didymokselle, jolla on myös kuu.


title: AIDA

text: Didymokselle laukaistaisiin eri laukaisuilla törmääjä DART ja törmäystä havainnoiva luotain AIM (Asteroid Impact Mission). DART törmäisi Didymoksen kuuhun, ja AIM muiden havaintojen ohessa keräisi tiedot törmäyksen vaikutuksista pikkuplaneettaan ja sen kuuhun. Tarkoitus on muiden muassa selvittää kappaleiden tarkemmat massat ja geologia sekä pinnan ominaisuudet. Törmäytyksellä tutkittaisiin myös NEO-torjuntaa.


title: AIDA

text: Maaliskuussa 2015 suunnitelmana on laukaista AIM-osuus lokakuussa 2020 ja sitä seuraava DART heinäkuussa 2021. AIM kiertäisi kohdetta, kun taas DART törmäisisi siihen lokakuussa 2022 kohteen ollessa lähimpänä Maata. Lisäpäätöksiä hankkeesta on tarkoitus tehdä joulukuussa 2016.


title: AIDA

text: Alustavassa suunnitelmassa AIDAan kuuluu kaksi CubeSat-luokan satelliittia, jotka toimivat kohteessa itsenäisesti. Viidestä ehdokkaasta yksi on suomalainen spektrikamera-satelliitti.


title: Roope Salminen Show

text: Roope Salminen Show on Sub-kanavalla maalis–kesäkuussa 2016 esitetty komediallinen keskusteluohjelma, jonka juontajana toimi Roope Salminen. 11-osaisen tuotantokauden päätteeksi esitettiin sarjan pilottijakso, jonka vieraana oli Mikko Leppilampi.


title: Roope Salminen Show

text: Salminen on kertonut, että ohjelman vieraat eivät ole tienneet ennen kuvauksia mistä aiheista keskustelussa on tarkoitus puhua, vaan ”koko haastattelu vedetään käytännössä improna”.


title: Roope Salminen Show

text: Ohjelman esikuvana on ollut Zach Galifianakisin "Between Two Ferns" -ohjelma. Ohjelma ei kuitenkaan pohjaudu esikuvaansa, eikä siihen ole ostettu formaattioikeuksia. "Roope Salminen Show’n" konseptin ovat Salmisen lisäksi kehittäneet Riina Kullas, Jarkko Luoma ja Lasse Nikkari.


title: Yushu (Qinghai)

text: Yushu (, Yüxü Chongkyir, ) on piirikuntatason kaupunki Kiinan Qinghain maakunnassa. Se on Yushun tiibetiläisten autonomisen prefektuurin päähallintopaikka. Kaupungin pinta-ala on 15 671 neliökilometriä ja väkiluku 120 447 (2010). Kaupungin keskusta sijaitsee linnuntietä noin 600 kilometriä maakunnan pääkaupunki Xiningistä lounaaseen.


title: Yushu (Qinghai)

text: Vuonna 2010 Yushussa tapahtui maanjäristys.


title: Yushu (Qinghai)

text: Aiemmin Yushu oli piirikunta, jonka hallintopaikka oli Gyêgun suurkunta. Vuonna 2013 Yushun piirikunnasta tuli piirikuntatason kaupungiksi. Sen jälkeen Gyêgun suurkunta lakkautettiin ja siitä tuli 4 alipiiriä.


title: Yushu (Qinghai)

text: Kuntatasolla Yushun kaupunki jaetaan neljään alipiiriin, kahteen suurkuntaan ja kuuteen maalaiskuntaan.


title: Élodie Yung

text: Élodie Yung ( ; s. 22. helmikuuta 1981 Pariisi) on ranskalainen näyttelijä. Hän näyttelee Elektraa televisiosarjoissa "Daredevil" ja "The Defenders".


title: Axel Breidahl

text: Axel Breidahl (1876–1948) oli tanskalainen journalisti. Breidahl kirjoitti useita näytelmiä sekä humoristisia romaaneja. Hänen tunnetuin teoksensa on hänen yhdessä Axel Frischen kanssa kirjoittamansa farssi "Ebberød Bank". Breidahl oli Politikenin toimittaja.


title: Julkisyhteisöjen velka

text: Julkisyhteisöjen velka on julkisyhteisöjen sulautettu bruttovelka nimellisarvoisena, ja sitä kutsutaan myös EDP-velaksi (= Excessive Deficit Procedure). Sitä käytetään EU:n vakaus- ja kasvusopimuksen mukaisessa raportoinnissa. Siihen luetaan julkisyhteisöjen kansantalouden muilta sektoreilta ja ulkomailta saamat joukkovelkakirjalainat, lyhytaikaiset velkapaperit, lyhyt- ja pitkäaikaiset lainat sekä talletukset.


title: Hamy Ramezan

text: Hamy Ramezan (s. 1979) on suomalais-iranilainen elokuvaohjaaja ja käsikirjoittaja. Hän opiskeli alaa Farnhamin yliopistossa Britanniassa ja valmistui 2007. Ramezanin lyhytelokuva Viikko ennen vappua valmistui 2009. Sen hän on käsikirjoittanut Ilmari Ahon kanssa. Ramezan on saanut vuoden 2014 Risto Jarva -palkinnon lyhytelokuvasta "Paratiisin avaimet".


title: Hamy Ramezan

text: Ramezanin ohjaama dokumentti "Tuntematon pakolainen" voitti Tampereen elokuvajuhlilla 2016 kotimaisen kilpailun pääpalkinnon yli 30-minuuttisten elokuvien sarjassa. Dokumentti oli myös yleisön suosikki. Vuonna 2016 Ramezan kuvaa ensimmäistä pitkää fiktioelokuvaansa "Citizen B".


title: Hamy Ramezan

text: Ramezanin perhe on tullut Suomeen pakolaisena pojan ollessa alle 10-vuotias.


title: Vera Vala

text: Vera Vala (oik. "Veera Alanärä", s. 1976 Seinäjoki) on suomalainen kirjailija. Hän kirjoittaa Italiaan sijoittuvia rikosromaaneita.


title: Vera Vala

text: Vala on opiskellut kieliä ja kirjallisuutta Helsingissä ja Roomassa. Hän on työskennellyt muun muassa lentoemäntänä, kieltenopettajana ja kääntäjänä.


title: Vera Vala

text: Vala on asunut pitkään Italiassa, mutta muutti vuonna 2017 lentokapteenimiehensä työn takia Seychelleille. Vera Valan äiti on kirjailija ja kirjastonhoitaja Marja-Leena Mäkelä.


title: Birni N’Gaouré

text: Birni N’Gaouré on kaupunki, kunta ja Boboyen departementin hallinnollinen keskus Dosson alueella Nigerissä. Se sijaitsee Dallol Bosson laaksossa 35 kilometriä Dossosta länteen. Kunnassa on 52 566 asukasta (vuonna 2012, väestönlaskenta).


title: Birni N’Gaouré

text: Kaupungin kautta kulkee Niameysta itään johtava päällystetty valtatie RN1. Sen asukkaat ovat etupäässä djermoja ja songhaita.


title: HMS Speaker (D90)

text: HMS Speaker (viirinumero D90) oli Britannian Kuninkaallisen laivaston Ruler-luokan saattuetukialus toisessa maailmansodassa.


title: HMS Speaker (D90)

text: Kauppa-alus tilattiin Seattle-Tacoma Shipbuilding Corporation Seattlesta Yhdysvalloista. Sen köli laskettiin 9. lokakuuta 1942 ja alus laskettiin vesille 20. helmikuuta 1943 Yhdysvaltain laivaston saattuetukialuksena "USS Delgada" (runkonumero ACV-40) kumminaan James B. Sykesin puoliso. Aluksen runko siirrettiin Willamette Iron and Steelille Portlandiin muutettavaksi saattuetukialukseksi. Alus luokiteltiin uudelleen CVE-40:ksi 15. heinäkuuta. Muutostyöt saatiin päätökseen 20. marraskuuta.


title: HMS Speaker (D90)

text: Alus luovutettiin 20. marraskuuta lend lease -sopimuksen nojalla Britannian kuninkaalliselle laivastolle, joka nimesi aluksen "HMS Speakeriksi". Alus oli marraskuun lopun koeajoissa, jotka päättyivät 8. joulukuuta. Koeajojen jälkeen alus lähti Esquimaltiin, jossa se siirrettiin telakalle muutostöitä varten. Tammikuussa 1944 alus oli koulutettavana, jolloin propulsiojärjestelmässä havaittiin vikaa. Helmikuussa alus purjehti Panamaan ja maaliskuun alussa se määrättiin kuljettamaan lentokoneita New Yorkista Britteinsaarille.


title: HMS Speaker (D90)

text: Alus läpäisi 7.maaliskuuta Panaman kanavan ja seuraavana päivänä se liittyi "HMS Empressin" ja "USS Tulagin" muodostamaan osastoon Karianmerellä härjoitellakseen lentotoimintaa matkalla Norfolkiin. "HMS Empressiltä" noussut Avenger oli ensimmäinen alukselle laskeutunut lentokone. Alus saapui 17. maaliskuuta osaston mukana Norfolkiin, jossa se siirrettiin Yhdysvaltain laivaston telakalle havittujen vikojen korjaamiseksi.


title: HMS Speaker (D90)

text: Telakalta vapauduttuaan alus lähti New Yorkiin, jossa sille siirrettiin lentokoneita ja muuta materiaalia sekä 54 siviiliä kuljetettavaksi Britteinsaarille. Maaliskuun lopulla alus lähti merelle saattueen mukana ja se saapui 8. huhtikuuta Liverpooliin, jossa lentokoneet, materiaali ja siviilit siirrettiin maihin. Alus jatkoi matkaansa Liverpoolista Clydeen, missä se jatkoi kuljetusaluksena. Alus tankattiin 10. huhtikuuta Clydessä, mistä se lähti 13. huhtikuuta Norfolkiin hakemaan uuden erän lentokoneita.


title: HMS Speaker (D90)

text: Alus purki kuormansa 14. toukokuuta Liverpoolissa, jonka jälkeen se määrättiin saattuetehtäviin. Aluksen muutostyöt uuteen tehtävään määrättiin Dundeen kaupalliselle telakalle ja alus odotti Garelochissa muutostöiden alkamista. Alus siirrettiin telakalle 28. toukokuuta muutostöitä varten, mitkä sisälsivät sisäisen ja ulkoisen viestiliikenneverkon parannuksia, tutkajärjestelmien asennuksia sekä taistelunjohtokeskuksen muutoksia. Alukselle asennettiin myös prototyyppi tyypin 277 ilmavalvontatutkasta sekä parannellut Oerlikonin 20 millimetrin kaksiputkiset ilmatorjuntatykit, joilla korvattiin aiemmat yksiputkiset aseet.


title: HMS Speaker (D90)

text: Alus vapautui telakalta syyskuussa, jonka jälkeen se siirrettiin Rosythiin koeajoihin. Alus siirrettiin 12. syyskuuta Rosythin telakalle vedenalaisten asennusten rutiinitarkastukseen. Se siirrettiin 16. syyskuuta Firth of Forthiin laivastonlentäjien koulutusalukseksi. Loka-marraskuussa 768 laivueen Barracuda ja Swordfish koneet tekivät yli 1 400 laskeutumista alukselle. Viikonloput alus vietti Rosythissä.


title: HMS Speaker (D90)

text: Alus määrättiin joulukuussa operatiiviseen palvelukseen ja se siirtyi Belfastiin. Alus vastaanotti 16. joulukuuta 1840 laivueen kaluston ja henkilöstön. Se siirrettiin 25. joulukuuta Glasgow'ssa telakalle korjattavaksi.


title: HMS Speaker (D90)

text: Alus aloitti 1. tammikuuta 1945 kouluttautumisen Clydessä uuteen tehtäväänsä. Samalla aluksella saatiin tieto yhteistoiminnasta "HMS Khediven" ja "HMS Slingerin" kanssa. Alus lähti 11. tammikuuta osastonsa mukana Clydestä liittyäkseen Brittiläiseen Tyynenmeren laivastoon. Alus vieraili Gibraltarilla ennen purjehdusta Välimerelle, jossa alus harjoitteli lentotoimintaa 17. tammikuuta etsien samalla sukellusveneitä Pohjois-Afrikan rannikolta. Alus lähti 22. tammikuuta Aleksandriasta Colomboon. Aluksen harjoitellessa lentotoimintaa Intian valtamerellä se menetti kuusi lentokonetta ja yhden lentäjän onnettomuuksissa.


title: HMS Speaker (D90)

text: Alus siirsi maihin 4. helmikuuta osan 1840 laivueen henkilöstöstä Trincomaleessa, josta alus jatkoi Australiaan liittyäkseen laivastoon. Matkalla alus etsi kaksi vuorokautta kadonnutta yhdysvaltalaista rahtialusta. Se saapui 23. helmikuuta Sydneyyn, jossa loput 1849 laivueen henkilöstöstä siirrettiin maihin ja aluksen kattilat puhdistettiin. Alus liitettiin Task Force 112:een 30. lentotukialuslaivueeseen tukemaan Task Force 57:n ilmaoperaatioita Sakashima Gunton lentotukikohtia vastaan operaatiossa Iceberg One.


title: HMS Speaker (D90)

text: Alus siirtyi maaliskuun alussa Manuksen tukikohtaan, josta se lähti 17. maaliskuuta operaatioalueelle Ulithiin laivaston huolto-osaston tankkeriryhmän (TG112.2) mukana. Alus muodosti sitä suojanneiden hävittäjä "HMS Kempenfeltin" ja sluuppi "HMS Pheasantin" kanssa Task Unit 112.2.5:n, jonka tehtävänä oli suojata huollettavia aluksia. Alus suojasi 25. maaliskuuta huoltoa ennen kuin liittyi operaatio Icebergiä varten koottuun Yhdysvaltain laivaston osastoon.


title: HMS Speaker (D90)

text: Alus saapui 28. maaliskuuta MIDGE-alueelle suojaamaan taisteluosaston täydentämistä. Alus oli 4. huhtikuuta MOSQUITO-alueella, 7. ja 14. huhtikuuta COOTIE-alueella sekä 18 huhtikuuta uudelleen MOSQUITO-alueella suojaamassa täydennysten jakamista. Alus lähti 21. huhtikuuta paluumatkalle Manukseen Iceberg One operaation päätyttyä. Aluksen Hellcat koneet olivat lentäneet 446 tuntia ilmapuolustustehtävissä operaation aikana.


title: HMS Speaker (D90)

text: Alus jatkoi 30. huhtikuuta huolto-osaston mukana tukien TF57:ää ilmaiskuissa Sakashima Gunton lentokentille operaatiossa Iceberg Two. Toukokuussa alus määrättiin kuljetus- ja täydennystehtäviin sekä kouluttamaan reservistä palvelukseen kutsuttuja lentäjiä. Alus lähti 4. toukokuuta Yhdysvaltain laivaston tukikohtaan Leytelle viemään lentokonetäydennystä, joka toimitettiin kaksi päivää myöhemmin määränpäähän.


title: HMS Speaker (D90)

text: Alus oli 10. toukokuuta huolto-osaston tankkeriryhmän suojana COOTIE ONE -alueella. Se erkani osastosta 14. toukokuuta laivaston täydennyksen päätyttyä aloittaen matkan Leytelle noutamaan täydennyslentokoneita. Alus lähti paluumatkalle 19. toukokuuta. Se oli 22. toukokuuta jälleen COOTIE ONE -alueella, mistä se aloitti 25. toukokuuta paluumatkan Manukselle. Se saapui 29. toukokuuta määränpäähänsä.


title: HMS Speaker (D90)

text: Kesäkuun alussa alus siirtyi Sydneyyn, jossa sen viiritunnus vaihdettiin R314:ksi. Alus määrättiin täydennystukialukseksi kuljettamaan lentokoneita Manuksesta täydennysalueille Japanin rannikon tuntumaan. Kesä-heinäkuun vaihteessa alus palasi Manukseen, jossa se oli 9. heinäkuuta alkaen. Alus lähti 18. heinäkuuta jälleen merelle. Alus oli 26. heinäkuuta täydennysalueella vastaanottamassa korjattavaksi siirrettäviä lentokoneita laivastolta. Seuraavana päivänä alus vastaanotti kolme lentokonetta "HMS Strikerilta".


title: HMS Speaker (D90)

text: Alus luovutti 1. elokuuta lentokoneita Force 36:n lentotukialuksille, minkä päätyttyä se aloitti paluumatkan Manukseen. Brittiläinen Tyynenmeren laivasto poistui Japanin lähivesiltä polttoainepulan vuoksi. "HMS Speaker" määrättiin tukemaan vapautettujen brittien ja liittoutuneiden sotavankien kotiutuksia, minkä vuoksi alus siirtyi Japaniin.


title: HMS Speaker (D90)

text: Alus luovutti kymmenen Seafire ja yhden Fireflyn "HMS Indefatigablelle" sekä vastaanotti vastaavan määrän korjattavia lentokoneita. Alus luovutti kaikki lentokelpoiset lentokoneensa "HMS Rulerille" lisätäkseen majoitustiloja kuljetettaville sotavangeille. Alus sai 28. elokuuta määräyksen siirtyä Japaniin ja seuraavana päivänä ensimmäiset brittiläiset alukset saapuivat Tokionlahdelle. Aluksen lentokoneiden huoltohenkilöstö siirrettiin maihin ja he siirtyivvät edelleen "HMS Rulerille". Näin voitiin vielä lisätä majoitustiloja.


title: HMS Speaker (D90)

text: Syyskuun alussa alus vastaanotti matkustajia ja 3. syyskuuta se lähti Tokionlahdelta Manilaan mukanaan 473 matkustajaa. Manilassa matkustajat laskettiin maihin ja alus lähti paluumatkalle Nagasakiin kuljettakseen yhdysvaltalaisia Okinawalle. Tehtyään toisen matkan Nagasakiin alus teki matkan Hongkongiin. Manilass alukselle nousi australialaisia kuljetettavaksi Sydneyyn. Alus siirrettiin kunnostettavaksi 15. lokakuuta. Korjaus saatiin päätökseen vasta joulukuussa.


title: HMS Speaker (D90)

text: Palvelukseen palattuaan alus kuljetti 721 laivueen kalustoineen Hongkongiin. Alukselle kuormattiin myös 10 tonnin nosturi sekä erilaisia tarvikkeita kuten olutta, jotka se kaikki luovutti 10. tammikuuta 1946 Hongkongissa. Alus palasi Sydneyyn mukanaan 459 matkustajaa, minkä jälkeen se aloitti kotimatkan Britteinsaarille. Matkalla alus vieraili Hongkongissa ennen paluutaan Suezin kanavan kautta.


title: HMS Speaker (D90)

text: Alus saapui kesäkuussa Clydeen, jossa sen varastot tyhjennettiin ja kaikki brittiläiset varusteet poistettiin ennen palauttamista Yhdysvalloille. Työn päätyttyä alus lähti Virginiaan Norfolkiin, jossa se palautettiin Yhdysvaltain laivastolle 27. heinäkuuta.


title: HMS Speaker (D90)

text: Se myytiin kauppalaivaksi 22. huhtikuuta 1947 nimellä "SS Lancero". Alus myytiin uudelleen 1965 ja se nimettiin "SS President Osmenaksi". Vuonna 1971 alus nimettiin "SS Lucky Threeksi", kun se teki koulutuspurjehduksen Taiwaniin. Alus saapui 9. kesäkuuta Taiwaniin romutettavaksi Kaohsiungiin Nan Feng Enterpriselle.


title: Antoine-Louis Barye

text: Antoine-Louis Barye (1796–1875) oli ranskalainen kuvanveistäjä ja taidemaalari, eläinveistotaiteen uranuurtaja, joka vapautui perinnäisestä akateemisklassillisesta eläinkuvien käsittelystä. Barye, François Rude ja Auguste Préault olivat romantiikan kauden kuvanveistäjiä, jotka kuitenkin olivat monella tavalla enemmän realististeja kuin seuraajansa. Baryen villieläintöitä on pidetty pikkutarkan realistisina. Ne ovat yleensä pronssisia ja pienehköjä, ja niissä ilmentyy toisaalta tarkka anatomian ja tekniikan tuntemus, toisaalta romanttisen kiihkeä tyyli. Häntä on pidetty 1800-luvun etevimpänä eläinveistäjänä. Hän yleensä patinoi työnsä taitavasti. Myös Baryen maalauksista ja piirustuksista osa on eläinaiheisia, mutta myös maisema-aiheet ovat niille ominaisia.


title: Sepa (yritys)

text: Sepa Oy on keiteleläinen kattoristikkoja valmistava yritys. Sen perusti Seppo Ahonen vuonna 1982 ostettuaan naapurikunnassa toimineen yrityksen konkurssipesältä tarvittavat laitteet ja tuotuaan ne Keiteleelle. Kattoristikkojen lisäksi yritys valmistaa siltamuotteja, puubetoniliittolaattoja, kevytlaattoja, runkokehiä sekä palo- ja pihattoristikoita. Yrityksen palveluksessa on noin 94 työntekijää liikevaihdon ollessa noin 12,4 mijoonaa euroa (2014). Sepa Oy:llä on myös vientiä.


title: Sepa (yritys)

text: Vuonna 2008 Sepa voitti valtakunnallisen yrittäjäpalkinnon.


title: Ainur Elmgren

text: Ainur Elmgren (s. 1979) on suomalais-ruotsalainen historiantutkija ja sarjakuvapiirtäjä. Hän on tutkijatohtori Helsingin yliopistossa.


title: Ainur Elmgren

text: Elmgren on Suomen ja Ruotsin kansalainen. Hänen isänsä on liikemies Deniz Bavautdin.


title: Ainur Elmgren

text: Elmgren on väitellyt tohtoriksi Lundin yliopistosta 2009. Hänen tutkimusprojektinsa Helsingin yliopistossa on länsieurooppalainen kommunismi Neuvostoliiton jälkeen. Hän valmistelee elämäkertaa Erkki Valasta. ja on piirtänyt Vala-aiheisen sarjakuvan.


title: Ainur Elmgren

text: Elmgrenin sarjakuva "Goldenbird" 3-4 sai Seriefrämjandetin fanzinepalkinnon 2009. Hänen sarjakuviaan julkaisee ruotsalainen aikakauskirja Scandia.


title: My Fair Lady (vuoden 2009 televisiosarja)

text: My Fair Lady (kansainvälinen nimi, suom. "Huolehtiminen Nuori Nainen", alun perin ) on televisioyhtiö KBS:n esittämä eteläkorealainen TV-sarja. Sen päärooleissa ovat Yoon Eun-hye, Yoon Sang-hyun ja Jung Il-woo.


title: David Moore

text: David Moore (s. 23. marraskuuta 1976 Birmingham, Englanti, Iso-Britannia) on englantilainen jalkapallovalmentaja ja entinen jalkapalloilija. Hän toimii Kakkosessa pelaavan Salon Palloilijoiden päävalmentajana. Pelaajaurallaan Moore oli pelipaikaltaan keskuspuolustaja.


title: David Moore

text: Mooren ensimmäinen seura oli Aston Villa FC, jonka juniorijoukkueissa hän teki ensiesiintymisensä koulupoikana kaudella 1992–1993. Varsinaisen sopimuksen Aston Villan kanssa Moore solmi seuraavaksi kaudeksi. Kahden sopimuskauden jälkeen hän nousi yli-ikäisenä reservijoukkueeseen, jossa pelasi vuoden verran. Mooren sopimusta ei enää jatkettu ja hän siirtyi Veikkausliigassa pelanneen Myllykosken Pallon riveihin. Kauden päätteeksi Moore juhli SM-hopeaa joukkueensa kanssa.


title: David Moore

text: Kaudeksi 1997 Moore teki sopimuksen Ykkösen Jyväskylän Jalkapalloklubin kanssa. Hän ehti pelata JJK:ssa vain viidessä sarjaottelussa ennen siirtymistään heinäkuussa saman sarjatason FC Lahteen. Syyskuussa Moore esiintyi edustuskelvottomana loppusarjan ottelussa Varkauden Työväen Palloilijoita vastaan, sillä FC Lahti ei ollut pitänyt kirjaa hänen alkukaudesta saamistaan varoituksista JJK:ssa ja Mooren olisi kuulunut kärsiä pelikiellosta kyseisessä pelissä. FC Lahti tuomittiin hävinneeksi ottelun 3–0.


title: David Moore

text: Pelaajauransa jälkeen Moore on toiminut valmentajana SC Raisiossa, Åbo IFK:ssa, Pargas IF:ssä ja Salon Palloilijoissa sekä Kaarinan Poikien, Turun Palloseuran ja FC Lahden junioreissa.


title: Manne Tuomenoksa

text: Manne Tuomenoksa (s. 17. tammikuuta 1973) on suomalainen kirjailija. Hän on julkaissut kolme runokokoelmaa ja aforismikokoelman, joka voitti ensimmäisen Mirkka Rekola-kilpailun.


title: Tuntematon pakolainen

text: Tuntematon pakolainen on vuonna 2016 ensi-iltansa saanut dokumenttielokuva, jonka on ohjannut Hamy Ramezan. Dokumentissa stand up-koomikko Ali Jahangiri ja ohjaaja Ramezan matkustavat pakolaisvirran mukana Kreikan Lesboksen saarelta Balkanin halki kohti Suomea. Elokuvaa kuvattiin marraskuussa 2015 noin kolmen viikon ajan.


title: Tuntematon pakolainen

text: Tuntematon pakolainen sai maailmanensi-iltansa Tampereen elokuvajuhlilla 10.3.2016. Elokuva palkittiin kotimaisen kilpailun voittajana yli 30-minuuttisten elokuvien sarjassa. Elokuva oli myös yleisön suosikki.


title: Tuntematon pakolainen

text: Dokumentti esitetään Yle TV1:n Dokumenttiprojektissa 21.3.2016.


title: Francesco Bartolozzi

text: Francesco Bartolozzi (1727–1815) oli italialainen vaskenpiirtäjä, aikansa kuuluisimpia graafikkoja. Bartolozzi jäljensi 1600-luvun italialaisia maalauksia sekä englantilaisia muotokuvia itse kehittämällään punkteeraustavalla. Hän opiskeli Venetsiassa ja vuodesta 1764 teki työtä Lontoossa, minne lanseerasi uudenaikaisen italialaisen kuparinpiirrostaidon. Bartolozzi oli varsin tuottelias: arvioiden mukaan hänen tuotantonsa käsittää jopa yli 2100 lehteä. Vuonna 1802 hänestä tuli Lissabonin taideakatemian johtaja.


title: Optiplan

text: Optiplan on rakennusalan suunnittelu- ja konsulttitoimisto, toimialanaan asumisen, toimitilojen ja liiketilojen suunnittelu sekä korjausrakentamisen asiantuntijapalvelut. Palveluihin kuuluvat arkkitehti-, rakenne-, LVIA-, energia- sähkösuunnittelu sekä rakennuttaminen ja valvonta.


title: Optiplan

text: Toimipaikat sijaitsevat Helsingissä, Turussa, Tampereella ja Oulussa. Vuonna 1989 perustettu Optiplan kuuluu kansainväliseen NCC-konserniin.


title: Luettelo televisiosarjan Mustat lesket jaksoista

text: "Mustat lesket" on suomalainen draamasarja, jonka ovat luoneet Roope Lehtinen ja Mikko Pöllä. Sen pääosissa ovat Pihla Viitala, Malla Malmivaara ja Wanda Dubiel. Sarjan ensimmäinen jakso esitettiin Nelonen-kanavalla 10. maaliskuuta 2014.


title: Pertti Törmälä

text: Pertti Olavi Törmälä (s. 26. marraskuuta 1945 Tampere) on keksijä ja Tampereen teknillisen yliopiston biomateriaalitekniikan professori (emeritus), joka on ollut myös akatemiaprofessorina.